December 28, 2015\tকম্পিউটার শিখুন Leaveacomment 595 Views\nআমরা সকলেই কমবেশি ইন্টারনেটে সময় ব্যায় করি, কিন্তু কে ইন্টারনেট আবিস্কার করলো, WWW কে কি বলে ? ফেসবুক এর মালিক কে ? সর্ব প্রথম ডোমেন এর নাম কি? ইত্যাদি ইত্যাদি প্রশ্নের উত্তর অনেকেরই অজানা। তাই আজ আমি এই পোস্টে কিছু গুরুত্ব পূর্ণ প্রশ্ন ও উত্তর তুলে ধরলাম ।\nগুরুত্বপূর্ণ প্রশ্ন ও উত্তর গুলি হল-\nপ্রশ্ন- ১৷ বিশ্বে ইন্টারনেট চালু হয় কখন?\nউত্তরঃ- ১৯৬৯ সালে।\nপ্রশ্ন- ২৷ বাংলাদেশে ইন্টারনেট চালু হয় কখন?\nউত্তরঃ- ১৯৯৬ সালে।\nপ্রশ্ন- ৩৷ ইন্টারনেটের জনক কে?\nউত্তরঃ-ভিনটন জি কার্ফ।\nপ্রশ্ন- ৪৷ WWW এর অর্থ কি?\nউত্তরঃ-World Wide Web.\nপ্রশ্ন- ৫৷ WWW এর জনক কে?\nউত্তরঃ– টিম বার্নাস লি ।\nপ্রশ্ন- ৬৷ ই-মেইল এর জনক কে?\nউত্তরঃ-রে টমলি সন।\nপ্রশ্ন- ৭৷ ইন্টারনেট সার্চইঞ্জিনের জনক কে?\nপ্রশ্ন- ৮৷ Internet Corporation For Assiged Names And Number– ICANN এর প্রতিষ্টা কবে?\nউত্তরঃ– ১৮ সেপ্টেম্বর ১৯৮৮ সালে(সদর দপ্তর ক্যালিফোর্নিয়)\nপ্রশ্ন- ৯৷ ইন্টারনেট জগতের প্রথম ডোমেইনের নাম কি?\nউত্তরঃ- ডট কম।\nপ্রশ্ন- ১০৷ কম্পিউটার নির্মাতা প্রতিষ্টান সিম্বোলিকস ইন্টারনেট জগতের প্রথম ডোমেইন ডট কম রেজিস্ট্রেশন করে কবে?\nউত্তরঃ- ১৫ মার্চ ১৯৮৫ সালে।\nপ্রশ্ন- ১১৷ ইন্টারনেট ব্যাবহারকারী শীর্ষদেশ কোনটি ?\nউত্তরঃ- প্রথম-চীন,দ্বিতীয় যুক্তরাষ্ট্র\nপ্রশ্ন- ১২৷ বহু জনপ্রিয় ওয়েব ব্রাউজার(Web Browser) কি কি?\nউত্তরঃ-Opera, Mozilla,Internet Explorer, Rock Melt,Google Chromr.\nপ্রশ্ন- ১৩৷ বিখ্যাত সার্চ ইঞ্জিন Google এর প্রতিষ্টাতা কে?\nউত্তরঃ-সার্জে এম বেরিন ও লেরি পেজ।\nপ্রশ্ন- ১৪৷ জনপ্রিয় সামাজিক নেটওর্য়াকিং সাইট কি কি?\nউত্তরঃ-Twitter, Facebook, Diaspora,MySpace,Orkut.\nপ্রশ্ন- ১৫৷ জনপ্রিয় সামাজিক নেটওর্য়াকিং সাইট টুইটারের কবে প্রতিষ্টিত হয় ?\nপ্রশ্ন- ১৬৷ টুইটারের প্রতিষ্টাতা কে?\nউত্তরঃ-জ্যাক উর্সে ,ইভান উইলিয়াম, বিজ স্টোর্ন ।\nপ্রশ্ন- ১৭৷ ফেসবুকের প্রতিষ্টাতা কে?\nউত্তরঃ-মার্ক জুকারবার্গ, ক্রিস হেগস,ডাসটিন মোক্রোভিজ,এডুয়ার্জে সাভেরিনা\nপ্রশ্ন- ১৮৷ জনপ্রিয় সামাজিক নেটওর্য়াকিং সাইট ফেসবুকের কবে প্রতিষ্টিত হয়?\nপ্রশ্ন- ১৯৷ ইন্টারনেটের মাধ্যমে প্রদত্ত চিকিৎসা পদ্ধিতিকে কি বলে?\nউত্তরঃ– টেলি মেডিসিন।\nপ্রশ্ন- ২০৷ উইকিপিডিয়া কি?\nউত্তরঃ-অনলাইনভিত্তিক ফ্রি বিশ্বকোষ।\nপ্রশ্ন- ২১৷ উইকিপিডিয়া কে প্রতিষ্টা কে?\nউত্তরঃ– জিমি ওয়েলস(যুক্তরাষ্ট)\nপ্রশ্ন- ২২৷ উইকিপিডিয়া কবে প্রতিষ্ঠিত হয়?\nউত্তরঃ- ২০০১ সালে ।\nপ্রশ্ন- ২৩৷ উইকিপিডিয়া ফাউন্ডেশন কি?\nউত্তরঃ-অনলাইনভিত্তিক বিশ্বকোশ উইকিপিডিয়ার মালিক প্রতিষ্টান\nপ্রশ্ন- ২৪৷ উইকিলিকস(wikileaks) কি?\nউত্তরঃ-সুইডেন ভিত্তিক আন্তর্জাতিক সংস্থা ।\nপ্রশ্ন- ২৫৷ উইকিলিকস(Wikileaks) এর কাজ কি?\nউত্তরঃ– বিশ্বের বিভিন্ন ক্ষেত্রের গুরুত্বপূর্ন এমন একটি গোপন সংবাদ সংগ্রহ করে প্রকাশ করা ।\nপ্রশ্ন- ২৬৷ উইকিলিকস(Wikileaks) কে প্রতিষ্টা করেন?\nপ্রশ্ন- ২৭৷ বিশ্বে প্রথম ইন্টারনেট নেটওয়ার্কিংয়ের নাম কি?\nউত্তরঃ– ARPANET(Advanced Research Projects Agency Network)\nপ্রশ্ন- ২৮৷ ফ্লিকার কি?\nউত্তরঃ-ছবি শেয়ারিং সাইট Flickr.\nপ্রশ্ন- ২৯৷ ইউটউব কি?\nউত্তরঃ– ভিডিও শেয়ারিং সাইট YouTube.\nপ্রশ্ন- ৩০৷ YouTube এর প্রতিষ্টাতা কে?\nউত্তরঃ-স্টিভ চ্যান, জাভেদ করিম ।\nপ্রশ্ন- ৩১৷ স্প্যাম কি?\nপরবর্তী পোস্টে আরও একগুছ প্রশ্ন নিয়ে হাজির হবো। সঙ্গে থাকুন ধন্যবাদ।\nPrevious কম্পিউটার কি? কম্পিউটারের ইতিহাস এবং ব্যবহার ও কি ভাবে কম্পিউটার কাজ করে?\nNext Channel 24\nকম্পিউটার কি?? কম্পিউটারের ইতিহাস জানার আগে একটু ধারণা নি কম্পিউটার সম্পর্কে। Computer শব্দটি গ্রিক শব্দ Compute শব্দ থেকে এসেছে। Compute শব্দের …


June 20, 2010 - comillaweb.com\nমুরাদনগরে বিদ্যুৎশাহী নির্বাচনকে কেন্দ্র করে শ্রীকাইল হাইস্কুল ভাংচুর\nJune 20, 2010\tকুমিল্লা জেলা, ঠ. মুরাদনগর, প্রচ্ছদ\nমুরাদনগর (কুমিল্লা) সংবাদদাতা : কুমিল্লার মুরাদনগরে স্কুল ম্যানেজিং কমিটির বিদ্যুৎশাহী নির্বাচনকে কেন্দ্র করে শ্রীকাইল কৃঞ্চ কুমার উচ্চ বিদ্যালয়ের প্রধান শিক্ষকের অফিস কক্ষ ভাংচুর করা হয়েছে। এ ঘটনাকে কেন্দ্র করে যে কোন মুহুর্তে সংঘর্ষের আশংকায় এলাকায় চরম উত্তেজনা বিরাজ করছে। অবস্থা বেগতিক দেখে স্কুল কর্তৃপক্ষ ক্যাম্পাসে পুলিশ মোতায়েন করেছে। এ ব্যাপারে মামলার প্রস্তুতি চলছে বলে জানা গেছে। জানা যায়, শনিবার ১১টার ...\nJune 20, 2010\tকুমিল্লা জেলা, ঞ. দেবিদ্বার, প্রচ্ছদ\nকুমিল্লা, জুন ২০,২০১০ (কুমিল্লাওয়েব ডট কম) : ‘আমি যখন স্কুলে পড়াশুনা করতাম আজ থেকে ৬৫ বছর আগে স্কুলে স্কাউট করতাম। একবার স্কাউটের প্রোগ্রামে অংশগ্রহণ করার জন্য সুদূর কলকাতাও গিয়েছিলাম। সত্যি কথা বলতে কী দেশের যেকোন দুর্যোগ মুহূর্তে স্কাউটরা যুগে যুগে নিবেদিত হয়ে কাজ করেছে। এইতো গত বছরও দেশের দক্ষিণাঞ্চলে আইলা দুর্গতের সেবায় স্কাউটরা অক্লান্ত পরিশ্রম করেছে। স্কাউট-এর শিক্ষা থাকলে মানুষ ...\nJune 20, 2010\tক. কুমিল্লা সদর, কুমিল্লা জেলা, প্রচ্ছদ, সংক্ষিপ্ত সংবাদ\nকুমিল্লা, জুন ২০,২০১০ (কুমিল্লাওয়েব ডট কম) : কুমিল্লা জিলা স্কুলের শহীদ আবু জাহিদ অডিটরিয়ামে শুরু হয়েছে ২ দিন ব্যাপী শিশু আনন্দ মেলা। শনিবার কুমিল্লা সদর আসনের সংসদ সদস্য আ.ক.ম.বাহা উদ্দিন বাহার সকাল ১১টায় ফিতা কেটেঁ ২ দিনব্যাপী এইশিশু আনন্দ মেলার উদ্বোধন করেন। এসময় অন্যান্যদের মধ্যে উপস্থিত ছিলেন কুমিল্লার পুলিশ সুপার শফিকুল ইসলাম, বাংলাদেশ শিশু একাডেমী কুমিল্লা শাখার শিশু বিষয়ক কর্মকর্তা ...\nবিশ্বকাপ ফুটবল , জুন ২০ (কুমিল্লাওয়েব ডট কম) : প্রিটোরিয়ায় ইউরোপের ডেনমার্কের কাছে ২-১ গোলে হেরে এক ম্যাচ বাকি থাকতেই বিশ্বকাপ পর্ব থেকে নিশ্চিত হয়েছে ক্যামেরুনের বিদায়। অন্যদিকে ক্যামেরুনকে রুখে দিয়ে দ্বিতীয় রাউন্ডে ওঠার লড়াইয়ে টিকে থাকলো ডেনমার্ক। ‘ই’ গ্রুপে নেদারল্যান্ডস ইতিমধ্যে দুই ম্যাচ জয়ে ৬ পয়েন্ট নিয়ে দ্বিতীয় পর্ব নিশ্চিত করেছে। গ্রুপের অন্য দুইটি দল জাপান ও ডেনমার্ক এক ...


ড. আতিউর রহমান বললেন, সরকারের কাজের স্বচ্ছতার কারণে বিশ্বব্যাংক সড়ক উন্নয়নে ব্লাঙ্কচেক পর্যন্ত দিতে রাজি » GBnews24.com\nড. আতিউর রহমান বললেন, সরকারের কাজের স্বচ্ছতার কারণে বিশ্বব্যাংক সড়ক উন্নয়নে ব্লাঙ্কচেক পর্যন্ত দিতে রাজি\nBy GBNEWS24 | MB |MMF ||\t On Sep 7, 2019\nবিশেষ প্রতিনিধি জিবি নিউজ\nবাংলাদেশ ব্যাংকের সাবেক গভর্নর ড. আতিউর রহমান বলেছেন, একটা সময় বাংলাদেশের সড়ক উন্নয়নে বিশ^ব্যাংক সহায়তা দিতো। কিন্তু বিএনপি সরকারের আমলে দেশে বড় বড় প্রকল্পে দুর্নীতি হওয়ার কারণে বিশ^ব্যাংক এই খাতে বিনিয়োগ বন্ধ করে দেয়। বর্তমান সরকারের ধারাবাহিকতা, উন্নয়ন ও অবকাঠামো খাতে কাজের স্বচ্ছতা নিশ্চিত করার কারণেই বিশ^ব্যাংক নতুন করে এই খাতে অংশীদার হওয়ার প্রস্তাব দিয়েছে।\nতিনি বলেন, সড়কের অবকাঠামো খাতে বিশ^ব্যাংকের ব্লাঙ্কচেক দেয়ার প্রস্তাব বাংলাদেশের জন্য খুবই ইতিবাচক। এজন্য সরকারকে স্বচ্ছতার ধারাবাহিকতা রক্ষা করতে হবে। একটা বিষয় সবসময় মাথায় রাখতে হবে, যে কারণে বিএনপির সময় বিশ^ব্যাংক এই প্রকল্প থেকে চলে গিয়েছিলো এখন যেন সেই কারণ না ঘটে। এজন্য বিশ^ব্যাংকের কাছ থেকে অর্থ নিয়ে প্রকল্প বাস্তবায়নে শতভাগ স্বচ্ছতা-জবাবদিহিতা নিশ্চিত করতে হবে। প্রস্তাবিত প্রকল্পগুলো যথাসময়ের মধ্যে মানসম্মতভাবে শেষ করতে হবে। এতে করে অর্থের অপচয় কম হবে এবং মানুষ দ্রুত সময়ের মধ্যে প্রকল্পের সুবিধা পাবে। এজন্য ঠিকাদার নিয়োগের সময় স্বচ্ছতার সঙ্গে সর্বোচ্চ যোগ্যতাসম্পন্ন প্রতিষ্ঠানকে কাজ দিতে হবে। এছাড়া প্রকল্প বাস্তবায়নের জন্য শক্ত মনিটরিং টিম দিয়ে কাজের ধারাবাহিকতা এবং মান নিশ্চিত করতে হবে।\nতিনি আরও বলেন, বিভিন্ন দ্বিপাক্ষিক ঋণ থেকে বিশ^ব্যাংকের ঋণে অনেক সহজ শর্ত থাকে এবং পরিশোধের জন্য অনেক বেশি সময় পাওয়া যায়। ফলে বিশ^ব্যাংকের এই ঋণের সুযোগ কাজে লাগিয়ে বাংলাদেশের সড়ক খাতের দৃষ্টান্তমূলক উন্নয়ন করা সম্ভব |.\nগাইবান্ধায় ইয়াবা সেবনকালে ২ যুবক আটক ভ্রাম্যমান আদালতে ৭ দিনের কারাদন্ড\nডা. জাফরুল্লাহ শ্বাসকষ্টে ভুগছেন


সুপ্রিম কোর্ট বারে বিএনপি-জামায়াতের নিরঙ্কুশ বিজয় – এখন সময়\nসুপ্রিম কোর্ট বারে বিএনপি-জামায়াতের নিরঙ্কুশ বিজয়\nসুপ্রিম কোর্ট আইনজীবী সমিতির ২০১৪-১৫ কার্যবর্ষের নির্বাচনে নিরঙ্কুশ বিজয় পেয়েছে বিএনপি-জামায়াত সমর্থিত জাতীয়তাবাদী আইনজীবী ঐক্য প্যানেল। ১৪ পদের মধ্যে সভাপতি-সম্পাদকসহ ১৩ পদেই বিজয় পেয়েছে ওই প্যানেল। অন্যদিকে, মাত্র একটি সদস্য পদে বিজয়ী হয়েছে আওয়ামী পন্থী প্যানেল থেকে।\nদু’দিনব্যাপী ভোটগ্রহণ শেষে শুক্রবার ভোর সাড়ে ৪টার দিকে ফলাফল ঘোষণা করা হয়। এর আগে বৃহস্পতিবার রাত ৮টা থেকে শুরু হয় ভোট গণনা।\nসর্বশেষপ্রাপ্ত ফলাফল অনুযায়ী সভাপতি পদে বাংলাদেশ বার কাউন্সিলের ভাইস চেয়ারম্যান এডভোকেট খন্দকার মাহবুব হোসেন এক হাজার ৫৮৯ ভোট পেয়ে বিজয়ী হয়েছেন। তার নিকটতম প্রতিদ্বন্দ্বী সম্মিলিত আইনজীবী সমন্বয় পরিষদ সমর্থিত প্রার্থী ও সাবেক আইনমন্ত্রী এডভোকেট আবদুল মতিন খসরু পেয়েছেন এক হাজার ৪৭৫ ভোট।\nসম্পাদক পদে বিএনপিপন্থী মাহবুবউদ্দিন খোকন এক হাজার ৬২৬ ভোট পেয়ে বিজয়ী হয়েছেন। তার নিকটতম প্রতিদ্বন্দ্বী আওয়ামীপন্থী রবিউল আলম বুদু পেয়েছেন এক হাজার ৪২৯ ভোট।\nবিএনপিপন্থী প্যানেলের সহ-সভাপতি প্রার্থী মো. খালেদ আহমেদ এক হাজার ৫৮০ ও রফিকুল ইসলাম মেহেদি এক হাজার ৫৩০ ভোট পেয়ে বিজয়ী হয়েছেন। অপরদিকে, আওয়ামী প্যানেলের সহ-সভাপতি প্রার্থী আবুল খায়ের এক হাজার ৪২০ ভোট ও হোসনেয়ারা বেগম এক হাজার ২৭৪ ভোট পেয়েছেন।\nসহ-সম্পাদক পদে বিএনপিপন্থী প্যানেলের একেএম রেজাউল করিম খন্দকার এক হাজার ৪৫৫ ও নাসরিন আক্তার এক হাজার ২৪১ ভোট পেয়ে বিজয়ী হয়েছেন।\nকোষাধ্যক্ষ পদে বিএনপি পন্থী মাসুদ আহমেদ সাইদ এক হাজার ৬৮৮ পেয়ে বিজয়ী হয়েছেন। আর আওয়ামী পন্থী মো. আমির হোসেন পেয়েছেন এক হাজার ২৪১ ভোট।\nএছাড়া সদস্য পদে বিএনপি জোট সমর্থিত প্যানেলের প্রার্থী আফসানা রশিদ শুভ্রা এক হাজার ৭৫৬ ভোট, মো. আসাদুজ্জামান আনসারী এক হাজার ৪৩৩ ভোট, মো. মোস্তফা কামাল এক হাজার ৪৪০ ভোট, মোহাম্মদ আইয়ুব আলী আশরাফি এক হাজার ৪৯৭ ভোট, সালমা বেগম এক হাজার ৪৫৩ ভোট ও শামীমা আক্তার বানু এক হাজার ৫০৪ ভোট পেয়ে বিজয়ী হয়েছেন।\nএদিকে, আওয়ামী প্যানেল থেকে সদস্য পদে আবুল কালাম আযাদ এক হাজার ৪৮৯ ভোট পেয়ে বিজয়ী হয়েছেন।\nএছাড়া আওয়ামী প্যানেলের সদস্য পদের প্রার্থী একেএম দাউদুর রহমান মিনা এক হাজার ৪৩৭ ভোট, অমিত দাশগুপ্ত এক হাজার ৪১৯ ভোট, গুলশানা বিনতে জামান এক হাজার ২৬৩ ভোট, মো. আব্দুল আজিজ মিয়া (মিন্টু) এক হাজার ২৫১ ভোট, মো. নওশের আলী মোল্লা এক হাজার ৪৩৫ ভোট এবং সালমা হাই টুনি এক হাজার ২৮৩ ভোট পেয়েছেন।\nনির্বাচন উপ-কমিটির তথ্যানুযায়ী, সমিতির চার হাজার ৫৪ জন ভোটারের মধ্যে এবার তিন হাজার ১৪৩ জন তাদের ভোটাধিকার প্রয়োগ করেছেন।\n২ শতাধিক যাত্রীসহ ট্রলারডুবি : ৩ মৃতদেহ উদ্ধার, অনেকেই নিখোঁজ\nদরপত্র জমা নিয়ে ছাত্রলীগের দুপক্ষের মারামারি, আহত ৪


ইন্টারনেট বন্ধু রা কি আপনার আসল বন্ধু?\nইন্টারনেট বন্ধুরা কি আপনার আসল বন্ধু?\nin বিজ্ঞান, মনোবিজ্ঞান\nঅনেকেই বলে যে ইন্টারনেট বন্ধু গন আসল হয় না। হাঁ, সেক্ষেত্রে আমিও আপনার আসল বন্ধু নয়। যদিও আমি এই সম্পর্কে অন্য কিছুই ভাবি। কিন্তু চলুন জেনে নেওয়া যাক, এই ব্যাপারে বিজ্ঞান কি বলছে। বন্ধুরা আপনার স্বাস্থ্যের জন্য অবিশ্বাস্যভাবে গুরুত্বপূর্ণ। কেনোনা, মানুষ হচ্ছে এক প্রকার সামাজিক জীব। আমরা আত্মীয় স্বজন, বন্ধু বান্ধব, অথবা পাড়া প্রতিবেশী ছাড়া নিজেদের অস্তিত্ব পর্যন্ত কল্পনা করতে পারি না। মনোবিজ্ঞানের দৃষ্টিকোন থেকে এক সাম্প্রতিক গবেষণায় জানা গেছে যে, যে ব্যাক্তি তার জীবনের অধিক সময় একাকী কাটায়, তার মৃতু্য ঝুঁকি ততো বেড়ে যায়। হার্ভার্ড বিশ্ববিদ্যালয় এর হার্ভার্ড মেডিকেল স্কুল এর গবেষকগন জানিয়েছেন যে, একটি গভীর বন্ধুত্বপূর্ণ সম্পর্ক প্রত্যেক অংশেই পর্যাপ্ত ঘুম, খাদ্যসংযম অভ্যাস করা এবং ধূমপান না করার চেয়ে বেশি শক্তিশালী এবং স্বাস্থ্যকর।\nইন্টারনেট বন্ধু দের কি আসল বন্ধু হিসেবে গণ্য করা হয়?\nসাম্প্রতিক স্ট্যানফোর্ড বিশ্ববিদ্যালয় এর এক গবেষণায় খুঁজে পাওয়া যায় যে, যখন মানুষ অনলাইন সম্প্রদায়ের সাথে সংযুক্ত হয় তখন তারা খুব তাড়াতাড়ি অপরিচিত কাওকে বিশ্বাস করে ফেলে। এবং সময়ের সাথে সাথে সেই বিশ্বাস নষ্টও হয়ে যায়। অনলাইন জনপ্রিয় সাইটগুলোতে কোনো ব্যাক্তির জনপ্রিয়তা এবং রেটিং দেখে সহজেই মানুষ তাকে বিশ্বাস করে ফেলে, যদিও সে অপরিচিত। তবে আমি মনে করি এই বিশ্বাস করার পেছনে কিছুটা যুক্তিও আছে। শুধু অনলাইনে না, বাস্তব জীবনেও আমরা কোনো কিছুর উপর বিশ্বাস অনেকটা এভাবেই করে থাকি। মনে করুন আপনি এক জায়গাতে ভ্রমন করতে গেলেন এবং রাত হয়ে গেলো। এখন আপনার আশ্রয়ের জন্য কোনো বাসা বা হোটেল দরকার। ঠিক তখনই রাস্তার পাশে একসাথে দুইটি হোটেল দেখতে পেলেন। হোটেল এ এবং হোটেল বি। মনে করুন আপনি “হোটেল এ” সম্পর্কে লোক মুখে অনেক সুনাম শুনেছিলেন। এখানকার বেড সাইজ বড়, সকালে অনেক চমৎকার নাস্তা পাওয়া যায় ইত্যাদি। যদিও আপনি নিজে কখনো প্রত্যক্ষ করেন নি। এই অবস্থায় আমি জানি, আপনি “হোটেল বি” তে না উঠে “হোটেল এ” তেই উঠবেন। কেনোনা আপনি এই হোটেলের অনেক সুনাম শুনেছেন, এবং আপনি জানেন যে অনেক মানুষের এখানে ভালো অভিজ্ঞতা হয়েছে। অনুরুপ ভাবে ইন্টারনেট এ অনেকটা এমনভাবেই অপরিচিত কারো সাথে বিশ্বাস এবং বন্ধুত্ব গড়ে উঠে।\nআমি মনেকরি অনেকেই ইন্টারনেট বন্ধুত্ব নিয়ে খুব একটা পক্ষপাতি নয়। এমনকি আমি নিজেই যখন কাওকে দেখি যে সে ফেসবুকে প্রেম করছে, সে তাকে চেনে না বা কখনই দেখেনি তখন প্রায়ই উপদেশ দিয়ে থাকি, “কি করছ এই সব? এই সব বন্ধুত্ব বা প্রেম কখনোয় আসল নয়, ইত্যাদি।” আমি জানি এটা শুধু আমি নয় আপনারাও অনেকেই তাই ভাবেন।\nদ্যা নিউ ইয়র্ক টাইমস এ প্রকাশিত এই আর্টিকেলে দাবি করা হয় যে, নিজের অভিজ্ঞতা গুলো শেয়ার করায় হলো ভালো বন্ধুত্বের মূল ভিত্তি। কিন্তু বিজ্ঞান বলে যে, ব্যক্তিগত অভিজ্ঞতা এবং তথ্য শেয়ার করার মাধ্যমে গড়ে উঠে পারে এক শক্তিশালী সামাজিক বন্ধন। গবেষকগন একে “স্ব-প্রকাশ” করা বলে থাকেন। যখন আপনি নিজের সম্পর্কে কিছু শেয়ার করবেন তখন এটি আপনাকে ভালো অনুভূতি প্রদান করবে। কিছু গবেষণায় এটা জানা গেছে যে, নিজের ব্যাক্তিগত অভিজ্ঞতা এবং তথ্য শেয়ার করার মাধ্যমে মানুষের কাছে আরো অধিক জনপ্রিয়তা পাওয়া যায়, এবং মানুষ আপনাকে আরো বেশি পছন্দ করতে শুরু করে। এমনকি আপনি নিজেও সেই ব্যাক্তিকে বেশি পছন্দ করেন যিনি আপনার কাছে তার অধিকাংশ গোপন কথা শেয়ার করেন।\nগবেষণা ইন্টারনেট বন্ধুত্বের উপর বিশেষ আস্থা রাখে। কারন কিছু গবেষণায় দেখা গেছে যে, মানুষ তার সামনা সামনি বন্ধুদের চাইতে ইন্টারনেট বন্ধু দের সাথেই বেশি অন্তরঙ্গ বিবরণ শেয়ার করে থাকে। কিন্তু কিছু গবেষণা সম্পূর্ণ এর আলাদা কথা বলে। দ্যা পাবলিক লাইব্রেরী অফ সায়েন্স এর এক গবেষণায় তারা জীবনের বাস্তব সুখের উপর ভিত্তি করে বাস্তব বন্ধু এবং ইন্টারনেট বন্ধু দের সাথে তুলনা করেন। এবং এই গবেষণায় ইন্টারনেট বন্ধুত্বের ভালো দিক প্রায় শূন্য লখ্য করা হয় এবং ইন্টারনেট বন্ধুত্বের উপর কিছু অমঙ্গলকর বিষয় তুলে ধরা হয়। এতে চিন্তা করার কিছু নেই, কারন এই গবেষণা গুলোর ফলাফল গড়ে প্রায় ৪৫%। আমি মনেকরি যুবকেরা আজকাল বিভিন্ন ভাবে ফেসবুক, টুইটার ইত্যাদি ব্যবহার করে থাকে। তারা সকলেই জীবনের তথ্য এবং ঘটনা শেয়ার করার মাধ্যম হিসেবে এই সামাজিক যোগাযোগ সাইট গুলো ব্যবহার করে থাকে। এবং তারা ইন্টারনেট বন্ধু গনদের সাথে সবকিছু শেয়ার করতে আনন্দ বোধ করে।\nপরিশেষে বলা যায় যে, বন্ধুত্ব একটি ব্যাক্তিগত বিষয়। সাধারন কম্পিউটার এ মানুষের আচরন এর উপর একটি গবেষণায় দেখা গেছে যে, সামাজিক যোগাযোগ নেটওয়ার্ক গুলো মানুষের যোগাযোগের ক্ষেত্রে খুলে দিয়েছে এক নতুন পথ। এবং এই সম্পর্ক মানুষের দুশ্চিন্তা, অস্থিরতা বা একাকীত্ব কমিয়ে দেয় এবং বেঁচে থাকার তৃপ্তি প্রদান করে। এই ইন্টারনেট বন্ধু গুলোর মধ্যে প্রায় ৩০% ই বাস্তব জীবনের বন্ধু হয়ে উঠে। আরেক গবেষণায় জানা গেছে যে, ৩০% মানুষ তার অনলাইন বন্ধুদের সাথে দেখা করে। সুতরাং, ইন্টারনেট বন্ধুদের সম্পর্কে আপনি কি মনে করেন? আপনার কি ইন্টারনেট বন্ধু আছে? যদি থাকে তবে কমেন্ট এ আমাকে তার সম্পর্কে বলতে পারেন। আর যাই হোক আমিও তো আপনার একজন ইন্টারনেট বন্ধু, তাই না?\nTags: ইন্টারনেট বন্ধুবিজ্ঞানমনোবিজ্ঞানহিউম্যান সাইকোলজি\nআপনারা সবাই কি আমার ইন্টারনেট বন্ধু হবেন?\nsorboda aci vai 🙂\nOhh. Nice article. Thnx.\nwhy not. I also want to be ur friend…\nosman faruque says:\nমজাদার পোস্ট তো!\nধন্যবাদ, আশা করি নিয়মিত সাথে থাকবেন। আরো অনেক মজাদার কিছু অপেক্ষা করছে আপনার জন্য।\nVertical Live says:\nআমি আরএল ফ্রেন্ডদের চেয়ে অনলাইন ফ্রেন্ডদের বেশি ভরসা করি।\nওহ… তাই? 🙂\nInfinity Like <3\nInfinity Thanks 😀


ঈদুল আজহায় পণ্য মূল্য স্থিতিশীল রাখতে ব্যবসায়ীদের আহবান বাণিজ্যমন্ত্রীর\nতারিখ: 25 - 07 - 2019\nআসন্ন ঈদুল আজহাকে সামনে রেখে নিত্য প্রয়োজনীয় পণ্যের সরবরাহ ও মূল্য স্থিতিশীল রাখতে ব্যবসায়ীদের প্রতি আহবান জানিয়েছেন বাণিজ্যমন্ত্রী টিপু মুনশি। তিনি বলেন, ঈদের সময় যেন সাধারণ মানুষ কষ্ট না পায়। তারা যেন সহনীয় মূল্য নিত্য প্রয়োজনীয় পণ্য ক্রয় করতে পারে। এ ব্যাপারে আপনারা (ব্যবসায়ীরা) সহযোগিতা করবেন। কোথাও প্রয়োজন হলে সরকার ভর্তূকি দেবে।\nগতকাল বুধবার সচিবালয়ে বাণিজ্যমন্ত্রণালয়ের সভাকক্ষে ঈদুল আজহা উপলক্ষে নিত্য প্রয়োজনীয় পণ্যের সরবরাহ ও মূল্য পরিস্থিতি সংক্রান্ত পর্যালোচনা সভায় তিনি এসব কথা বলেন। বাণিজ্য সচিব মো. মফিজুল ইসলামের সঞ্চালনায় সভায় বাংলাদেশ শিল্প ও বণিক সমিতি ফেডারেশনের (এফবিসিসিআই) সহসভাপতি মো. সিদ্দিকুর রহমানসহ অন্যান্য ব্যবসায়ী প্রতিনিধিবৃন্দ ও সরকারি সংস্থার প্রতিনিধিরা উপস্থিত ছিলেন। মন্ত্রী ঈদুল আযহাকে সামনে রেখে সরকারি বিপনন সংস্থা ট্রেডিং করপোরেশন অব বাংলাদেশ (টিসিবি) এর বাজার মনিটারিং ও বিপনন ব্যবস্থা জোরদারের নির্দেশ দেন। তিনি বলেন, পেঁয়াজ ও রসুনসহ যেসব পণ্যের মূল্য বৃদ্ধির সম্ভাবনা রয়েছে টিসিব সেসব পণ্য ট্রাকসেলে বিক্রি করবে। যাতে ঈদকে সামনে রেখে পণ্যের কোনরকম মূল্য বৃদ্ধি যেন না পায়। বাণিজ্য সচিব বলেন, বণ্যা পরিস্থিতির কারণে কয়েকটি পণ্যের উৎপাদন ও সরবরাহ ব্যবস্থায় কিছুৃটা সমস্যা তৈরি হয়েছে। এ ছাড়া ভারতে পেঁয়াজের ওপর যে ১০ শতাংশ ভর্তুকি দেয়া হত,সেটা তুলে দেয়া হয়েছে।\nএ কারণে দেশে পেঁয়াজের মূল্য কিছুটা বৃদ্ধি পেয়েছে। এ ছাড়া রসুন ও আদার মূল্য কিছুটা উর্ধ্বমূখী। এর বাইরে অন্য সকল নিত্য প্রয়োজনীয় পণ্য মূল্য স্থিতিশীল রয়েছে বলে তিনি জানান। তিনি ঈদের সময় পেঁয়াজের সরবরাহ ও মূল্য স্থিতিশীল রাখতে সোনা মসজিদ ও ভোমরা স্থলবন্ধর ২৪ ঘন্টা খোলা রাখার নির্দেশ দেন। যাতে বাড়তি পেঁয়াজ আমদানির ক্ষেত্রে যাতে কোন বিঘœ সৃষ্টি না হয়। বাণিজ্য সচিব বলেন, ঈদের মত ধর্মীয় উৎসবকে সামনে রেখে পণ্য মূল্য স্থিতিশীল রাখতে সরবরাহ কাঠামোর সাথে জড়িত সবারই দায়বদ্ধতা রয়েছে। তাই আশা করি ঈদের সময় নিত্য প্রয়োজনীয় পণ্য মূল্য স্থিতিশীল রাখতে ব্যবসায়ীরা চেস্টা করবেন। সভায় জানানো হয়,চাল, চিনি, ডাল, হলুদসহ অন্যান্য পণ্য পর্যাপ্ত মজুদ রয়েছে। এ ছাড়া ভোজ্যতেল,এলাচ, জিরাসহ অন্যান্য মসলার সরবরাহ স্বাভাবিক রয়েছে,তাই এসব পণ্যের মূল্যও বাড়ার কোন সম্ভাবনা নেই।


Amarboi.com: দেবেশ রায়\nShowing posts with label দেবেশ রায়. Show all posts\nলগন গান্ধার - দেবেশ রায়\nশেয়ালদা মেইনের হুইলারের সামনে সুরঞ্জনা একটু আগেই পৌঁছে যায়—কলকাতায় কোথাও যথাসময়ে পৌঁছুতে হলে হাতে সময় নিয়ে বেরিয়ে, শেষে অনেক সময় বিঘ্নহীন পথ পেরিয়ে আগেভাগেই হাজির হতে হয় যেমন। সুরঞ্জনার একটু দেরি হলে মহাভারত অশুদ্ধ হতো না, আলোকময় আগে এসে গেলে তার জন্যে এখানে, এই হুইলারের সামনেই অপেক্ষা করত, আর তেমন একটু বিশ্রামের মন নিয়েই তো সুরঞ্জনার আশা উচিত ছিল। আগে যখন পৌঁছেই গেছে, সে শেয়ালদা স্টেশনটায় একটু ঘুরপাক খেতেও পারত। তেমন কিছুও না করে একেবারে সরাসরি এসে হুইলারের এই ঘুপচিটার মধ্যে ঢুকে গেল, এমনকি দোকানের সামনে দাঁড়িয়ে পত্র-পত্রিকাগুলোর ওপর চোখও বোলাল না। যেন আলোকের সঙ্গে তার আজ এমনই দরকার যে তার অন্য কোনো দিকে মন দেয়ার মতো কোনো অবসর নেই।\nঅথচ সুরঞ্জনা জানে যে আলোক এলে সে আর তার অস্থিরতার কারণটা আলোককে বলতে পারবে না। এমন হতে পারে, আলোক এসে পড়লে সে আর অস্থির বোধ করবে না। আবার, এমনও তো আজকাল যে-কোনো দিন ঘটে যাচ্ছে যে সে না-পারল আলোককে তার অস্থিরতার কারণ বোঝাতে, অথচ না-পারল আলোকের সঙ্গে ভালোভাবে কথা বলতে, শেষে আজকের দেখা হওয়াটা অর্থহীন হয়ে গেল এমন একটা বোধ নিয়ে দুজনের ছাড়াছাড়ি হলো।\nআলোক আজ সেই চিঠিটা টাইপ করে খামে পুরে নিয়ে আসবে, কাল সেই চিঠিটা সুরঞ্জনার অফিসে জমা দেবে—এখন পর্যন্ত এ রকমই ব্যবস্থা, মানে কথা হয়ে আছে। চিঠিটা কি আর সুরঞ্জনা তার অফিসে টাইপ করে নিতে পারত না? অফিসে যদি না-পারত তাহলে বাইরে কোথাও থেকে টাইপ করে নিত। আলোককে ইছাপুরের অফিস থেকে চিঠি টাইপ করে এনে সুরঞ্জনাকে দিতে হবে আর সুরঞ্জনা সেটা সই করে অফিসে জমা দেবে, তাও আবার কালই, ঘটনাটা এমন না-হতেও তো পারত। এমন না-হওয়ারই তো কথা ছিল গত ছ-মাস। বা এক বছর। বা দুই বছর। আলোক তো ওদের ইছাপুর অফিসে বদলি নিয়েছে দুই বছরের বেশি, বদলি নেবারও কয়েক মাস পর, ক-মাস পর, ছ-মাস আট মাস, এক বছরের আগে কি কোয়ার্টার পাওয়া যায়? তা হলে এতদিন ধরেই এই চিঠি দেয়ার ব্যাপারটিকে পিছিয়ে দিয়েছে সুরঞ্জনা?\nমানুষ খুন করে কেন - দেবেশ রায়\nমানুষ খুন করে কেন\nLabels: Novel, Short-stories, উপন্যাস, ছোটগল্প, দেবেশ রায়


অ্যারেঞ্জ নাকি লাভ? এই প্রথম নিজের বিয়ের ব্যাপারে মুখ খুললেন অভিনেতা জিৎ, ভাইরাল হলো পোস্ট - Kolkata Journal\nHome/বিনোদন/টলিউড/অ্যারেঞ্জ নাকি লাভ? এই প্রথম নিজের বিয়ের ব্যাপারে মুখ খুললেন অভিনেতা জিৎ, ভাইরাল হলো পোস্ট\nএই প্রথমবার অভিনেতা জিত নিজের বিয়ে সম্পর্কে মুখ খুললেন। বেশ কিছুদিন ধরেই লকডাউন শুরুর পর থেকে অভিনেতা অভিনেত্রীদের মধ্যে একটা ট্রেন্ডিং বিষয় দেখা যাচ্ছে যেখানে অভিনেতা-অভিনেত্রী প্রশ্ন-উত্তরের একটি খেলা খেলছেন।\nযেকোনো অভিনেতা-অভিনেত্রীরা নিজের সামাজিক মাধ্যমের দেওয়ালে ‘আমায় কিছু প্রশ্ন করুন’ এরকম বক্তব্য লিখে পোস্ট করছেন, সেই পোষ্টের সাড়া দিয়ে সেই অভিনেতা-অভিনেত্রী একাধিক অনুগামী তাদেরকে প্রশ্ন করে বসছেন। এর আগে দেখা গিয়েছিল অভিনেত্রী কোয়েল মল্লিক, অভিনেত্রী শ্রীলেখা মিত্র, অভিনেত্রী ঋতাভরী চক্রবর্তী প্রমুখ ওদের এই খেলাটি খেলতে।\nসম্প্রতি অভিনেতা জিত ট্রেন্ডিং বজায় রেখে তিনিও নিজের সামাজিক মাধ্যমের দেওয়ালে এই খেলাটি খেলেন। সেখানেই অভিনেতার এক ভক্তের প্রশ্ন, “দাদা তোমার লাভ ম্যারেজ না অ্যারেঞ্জ ম্যারেজ, আমি তোমার বিগ ফ্যান দাদা।” এই প্রশ্নের উত্তর দিতে দেখা গেল অভিনেতা জিৎ কে। অভিনেতা এই প্রশ্নের স্ক্রিনশট নিন ইনস্টাগ্রাম একাউন্ট এ ভাব করে তার উত্তর জানিয়েছেন। উত্তরে লিখেছেন, “অ্যারেঞ্জ কম লাভ।”\nঅভিনেতা জিৎ অভিনয়ের পাশাপাশি হাত দিয়েছেন প্রযোজনার কাজে ও। রয়েছে প্রোডাকশন হাউজ। সেই প্রোডাকশন হাউসের তরফ থেকে মুক্তি পেয়েছেন অনেক সিনেমা। সম্প্রতি অভিনেতা জিত জানিয়েছেন এই মুহূর্তে সিনেমা হল খুঁজছেন তারা বিনা ব্যয়ে তার প্রযোজনা সংস্থার সিনেমা বিনামূল্যে দেখাতে পারবেন দর্শকদের।\nঅর্থাৎ জিতের প্রযোজনা হাউস এর তরফ থেকে যেসব ছবিগুলো সিনেমাহলে দেখানো হবে সেগুলো ফ্রিতেই পৌঁছাবে মালিকের হাতে। এর থেকে বড় সুখবর মনে হয়না আর কিছু হতে পারে এই অসময়ে।\nবর্তমানে অভিনেতা জিৎ কে দেখা যাচ্ছে ডান্স বাংলা ডান্স রিয়েলিটি শোয়ের বিচারকের আসনে। জিৎ এর পাশাপাশি বিচারকের আসনে রয়েছেন অভিনেত্রী শুভশ্রী গাঙ্গুলী, অভিনেতা গোবিন্দা। তবে বেশ কিছুদিন গোবিন্দার বদলে বিচারকের আসনে দেখা যাচ্ছে অভিনেত্রী শ্রাবন্তী চ্যাটার্জীকে।


মাহফুজউল্লাহর মৃত্যুতে ড. মোহাম্মদ এনামুল হক চৌধুরীর শোক – আজকের কাগজ ২৪. কম\nApril 28, 2019 admin বিজ্ঞপ্তি, সিলেট 0\nসিলেট:: বিশিষ্ট সাংবাদিক মাহফুজউল্লাহর মৃত্যুতে গভীর শোক প্রকাশ করেছেন বিএনপি চেয়ারপার্সন বেগম খালেদা জিয়ার উপদেষ্টা ও বিএনপির ফরেন এফেয়ার্স কমিটির সদস্য ড. মোহাম্মদ এনামুল হক চৌধুরী।\nডক্টর মোহাম্মদ চৌধুরী দেশবরেণ্য সাংবাদিক মাহফুজউল্লাহর মৃত্যুতে এক শোক বার্তায় বলেন, “বিশিষ্ট সাংবাদিক, লেখক ও কলামিস্ট মাহফুজ উল্লাহর আকস্মিক মৃত্যুতে আমি গভিরভাবে শোকাহত। জাতি আজ তার একজন মূল্যবান সম্পদ হারালো। আমি তাঁর শোকগ্রস্থ পরিবারের প্রতি গভীর সমবেদনা জানাচ্ছি এবং মরহুমের বিদেহী আত্মার শান্তির জন্য পরম করুণাময় আল্লাহ রাব্বুল আলামীনের কাছে প্রার্থনা করছি।”\nউল্লেখ্য, ২৭শে এপ্রিল শনিবার বাংলাদেশ সময় বেলা ১০টা ৫ মিনিটে থাইল্যান্ডের বামরুনগ্রাদ আন্তর্জাতিক হাসপাতালে চিকিৎসাধীন অবস্থায় ৬৯ বছর বয়সে মৃত্যুবরণ করেন দেশবরেণ্য সাংবাদিক মাহফুজ উল্লাহ। কিছুদিন ধরে হৃদরোগ, উচ্চরক্তচাপ, কিডনি ও ফুসফুসের জটিলতায় ভুগছিলেন কীর্তিমান এই সাংবাদিক। গত ২রা এপ্রিল হৃদরোগে আক্রান্ত হলে তাকে ঢাকার স্কয়ার হাসপাতালে ভর্তি করে আইসিইউতে রাখা হয়েছিল। স্কয়ারে কয়েকদিন লাইফ সাপোর্টে থাকার পর উন্নত চিকিৎসার জন্য গত ১১ই এপ্রিল তাকে এয়ার অ্যাম্বুলেন্সে করে ব্যাংককে নিয়ে বামরুনগ্রাদ হাসপাতালে ভর্তি করা হয়।


Man selling farts in jars was arrested dgtl-Ebela.in\nবায়ুত্যাগ করে জারে ভরে বিক্রি! গ্রেফতার সম্পূর্ণ অন্য কারণে\nনিজস্ব প্রতিবেদন, এবেলা.ইন | ১৪ নভেম্বর, ২০১৭, ১৬:৩৩:১৪\nএমন ঘটনায় নাক সিটকোনো ছাড়া উপায় থাকে না।\nএহেন আজব ব্যবসার কারণ কী? ছবি: থিংকস্টক\nকত আজব জিনিসের ব্যবসাই না হতে পারে! কিন্তু তাই বলে নিজের ত্যাগ করা বায়ু জারে ভরে বিক্রি! এমন ঘটনায় নাক সিটকোনো ছাড়া উপায় থাকে না।\nসম্প্রতি মার্কিন যুক্তরাষ্টের টেনেসিতে এক ব্যক্তি গ্রেফতার হয়েছেন নিজের বাতকর্ম জারে ভরে বিক্রি করছিলেন বলে। না, এই গা ঘিন ঘিনে কাণ্ডের জন্য তাঁকে মোটেই পুলিশে ধরেনি। তিন গ্রেফতার হয়েছেন, তাঁর কোনও ডিস্ট্রিবাউটিং লাইসেন্স ছিল না বলে।\nআন্তর্জাতিক সংবাদমাধ্যম চেঞ্জপোস্ট-এর খবর, প্রায় ১৫০ কন্টেনারে বাতকর্ম ভরে তিনি বিক্রি করছিলেন। তাঁর দাবি, এই সব বায়ু বিভিন্ন প্রকারের খাবারের উপজাত। জারগুলিতে নাকি ৩০ শতাংশ বাতকর্ম আর ৭০ শতাংশ বাতাস ছিল বলে তিনি দাবি করছিলেন।\nপুলিশের পক্ষ থেকে জানানো হয়, এই ব্যক্তির কোনও পণ্য বিক্রয়ের অনুমতি ছিল না, তাই জারগুলি বাজেয়াপ্ত করা হয়।\nপ্রসঙ্গত, এই জারগুলি নাকি ভালই বিক্রি হচ্ছিল। অনেকে নাকি এই বাতকর্ম-ব্যবসার কথা ভাবছেন বলেও জানিয়েছে সংবাদমাধ্যম।


হযরত শাহপরান (রহ.) বার্ষিক ওরস শুরু : গিলাফ ও ভক্তদের ভিড়\n‘শীর্ষ সংবাদ’, সিলেট | তারিখ : November, 24, 2017, 10:07 pm\nসিলেট সুরমা ডেস্ক : হযরত শাহপরাণ ছিলেন সুহরাওয়ারদিয়া এবং জালালীয়া বংশের একজন সূফী সাধক। বলা হয়ে থাকে ইয়েমেনের হাদরামুতে জন্মগ্রহণকারী হযরত শাহপরাণ (রঃ) ছিলেন হযরত শাহজালালের বোনের ছেলে। তিনি তাঁর মামা হযরত শাহজালালের সাথে ভারতে আসেন এবং ১৩০৩ সালে শাহজালালের নেতৃত্বে সিলেট অভিযানে অংশ নেন। সিলেট অধিগ্রহনের পর শাহপরাণ (রঃ) সিলেট শহর থেকে ৭ কিলোমিটার দূরে দক্ষিনগড় পরগণার খাদিমনগরে খানকাহ স্থাপন করে সূফী মতবাদভিত্তিক আধ্যাত্মিক চর্চা ও কর্মকান্ড শুরু করেন। সিলেট অঞ্চলে মুসলিম শাসন প্রতিষ্ঠা ও ইসলামের প্রচারে তিনি গুরুত্বপূর্ণ ভুমিকা পালন করেন।\n৩৬০ আউলিয়ার অন্যতম হযরত শাহপরান (রহ.) এর বার্ষিক ওরস আগামী ২৪, ২৫ ও ২৬ নভেম্বর অনুষ্ঠিত হবে। ওরস উপলক্ষে তিনদিন ব্যাপী কর্মসূচি গ্রহণ করা হয়েছে। কর্মসূচির মধ্যে রয়েছে-২৪ নভেম্বর শুক্রবার খতমে কোরআন, বাদ আসর দোয়া ও রাতে জিকির আজকার এবং মিলাদ মাহফিল। পরদিন ২৫ নভেম্বর শনিবার সকাল ১০ টা থেকে ১১ টা পর্যন্ত মাজারে গিলাফ চড়ানো, বাদ জোহর গরু জবেহ, সারারাত জিকির আজকার ও মিলাদ মাহফিল এবং ভোর ৪ টায় ফাতেহা পাঠ। ওরসের শেষ দিন ২৬ নভেম্বর বাদ ফজর আখেরি মোনাজাতের পর নেওয়াজ বিতরণ করা হবে। একই দিন বাদ আছর শরবত বিতরণ ও শেষ ফাতেহা পাঠের মধ্য দিয়ে ওরসের সকল কার্যক্রম সম্পন্ন হবে। বৃহস্পতিবার (১৬ নভেম্বর) মোতোয়ালি মামুনুর রশীদ প্রেরিত এক সংবাদ বিজ্ঞপ্তিতে এ তথ্য জানিয়েছেন।আজ শুক্রবার বাদ জুম্মা নগরীল আখালিয়া নতুন বাজার এলাকার পক্ষে থেকে সাংবাদিক শাহীন আহমদ ও ব্যাবসায়ী জামাল আহমদ নেতৃত্বে মাজারের গিলাফ প্রদান করা হয়।\nএদিকে শাহপরান থানার ওসি আক্তার হসোন সাথে যোগাযোগ করা হলে তিনি বলেন, ওরস উপলক্ষে শাহপরান (রহ.) মাজার এলাকার নিরাপত্তা রক্ষায় প্রশাসনের পক্ষ থেকে নেয়া হয়েছে ৫ স্তরের নিরাপত্তা ব্যবস্থা। বসানো হয়েছে অত্যাধুনিক সিসি ক্যামেরা। আইন শৃঙ্খলার ব্যাপারে সিলেট মাজারের সকল প্রবেশ পথে বিপুল সংখ্যক পুলিশ মোতায়েন করা হয়েছে। সিসি ক্যামেরা লাগানো হয়েছে। ২৪ ঘণ্টা নিরাপত্তা দেওয়ার স্বার্থে একটি নিয়ন্ত্রণ কক্ষ স্থাপন করা হয়েছে ।


স্বাস্থ্যের জন্য কাঁচা পনিরের উপকারিতা - DNA বাংলা\nস্বাস্থ্যের জন্য কাঁচা পনিরের উপকারিতা\nপ্রায়শই, আপনি অবশ্যই মাতর প্যানের, প্যানের টিক্কা, কধাই প্যানার, প্যানের পীজা, প্যানের পারাথ ইত্যাদি মত কয়েকটি প্যানারের খাবার খেতে থাকতেন তবে আপনি কি কখনও কাঁচা প্যানেরের চেষ্টা করেছেন? আপনি কি জানেন যে স্বাস্থ্যের জন্য কতটা উপকারী কাঁচা প্লেনির আছে? কাঁচা প্যানারে প্রোটিন, কার্বোহাইড্রেটস, ফোলেট, ভিটামিন এবং ক্যালসিয়ামের মতো অনেক পুষ্টির রয়েছে। আপনি কাঁচা প্যানেরের স্বাস্থ্যের সুবিধাগুলি সম্পর্কে জানা উচিত।\n১) ত্বকের জন্য: কাঁচা পনিরে অ্যান্টিঅক্সিডেন্ট থাকে এবং এর নিয়মিত সেবন ত্বকের গুণমান উন্নত করে। প্রোটিন ছাড়াও ভিটামিন এ, বি-১, বি-৩, বি-৬, সেলেনিয়াম, ভিটামিন ই এবং অ্যান্টিঅক্সিডেন্টের মতো আরও অনেক পুষ্টি উপাদানও পনিরে পাওয়া যায়। এগুলি ফ্রি র‌্যাডিক্যালের বিরুদ্ধে লড়াই করতে সাহায্য করে, যার কারণে ত্বক সুস্থ এবং উজ্জ্বল হয়ে ওঠে।\n২) ওজন কমানো: কাঁচা পনির খাওয়াও ওজন কমাতে সাহায্য করে। লিনোলিক অ্যাসিড সমৃদ্ধ হওয়ায় এটি শরীরে চর্বি পোড়ানোর প্রক্রিয়াকে ত্বরান্বিত করে এবং অতিরিক্ত ওজন নিয়ন্ত্রণে সাহায্য করে।\n৩) আমাদের হাড়কে মজবুত করে: কাঁচা পনির হাড়কে মজবুত করতে সাহায্য করে কারণ এটি ক্যালসিয়াম এবং ফসফরাসের সমৃদ্ধ উৎস।\n৪) দূর্বলতা দূর করে: শরীরে দুর্বলতা ও অলসতা কমাতে কাঁচা পনির খাওয়া খুবই উপকারী। যেহেতু এটি অনেক পুষ্টিগুণে ভরপুর, তাই এটি শরীরকে পুষ্ট করে এবং অলসতা ও দুর্বলতা কমায়। এটি অনাক্রম্যতা এবং প্লেটলেট বাড়াতেও সাহায্য করে।\n৫) পরিপাকতন্ত্রের উন্নতি করে: কাঁচা পনির হজম প্রক্রিয়ার উন্নতি করে এবং কোষ্ঠকাঠিন্যের সমস্যাও সারিয়ে তোলে। পনিরে রয়েছে আইসোটোন এবং সরবিটল উপাদান যা আমাদের এই ধরনের সমস্যা থেকে মুক্তি পেতে সাহায্য করে।\nস্বাস্থ্যের জন্য কাঁচা পনিরের উপকারিতা Reviewed by Aniket Das on June 23, 2022 Rating: 5


বৈরিতার গল্প - গল্প কবিতা ডট কম\nবৈরিতা গল্প কি? বৈরিতা গল্প সম্পর্কে জানতে হলে জানতে হবে, বৈরিতা কি? বৈরিতা কে অভিধানে খুঁজতে গেলে পাওয়া যায়: শত্রুতা, বিপক্ষতা। বৈরিতার কারণে ভেঙেছে কত ঘর, বয়েছে রক্তের স্রোত, হারিয়েছে কত প্রাণ। বৈরিতা শুধু ধ্বংসই এনেছে। বৈরিতা দ্বারা বৈরিতার উপশম হয়না। শুধুমাত্র বন্ধুত্ব দ্বারাই বৈরিতার উপশম হয়। এর পরেও মানব জীবনের একটা অংশ তা - এ জন্য বৈরিতা নিয়ে হয় গল্প, লিখা হয় কবিতা। গল্পকবিতা ডট কমের গল্পের বিশাল সম্ভারে রয়েছে দুই বাংলার নবীন প্রবীণ লেখকদের লেখা নানা স্বাদের বৈরিতা গল্প - যা, পাঠকের মন ছুঁয়ে যায়।


হাসপাতালগুলোতে গ্র্যাজুয়েট ফার্মাসিস্ট নিয়োগ সময়ের দাবি\nপ্রকাশিত: ০২:১৯ পিএম, ২৫ সেপ্টেম্বর ২০২১\nবিশ্ব ফার্মাসিস্ট দিবস উপলক্ষে ফার্মাসিস্ট ফোরাম আয়োজিত ‘স্বাস্থ্যখাতে ফার্মাসিস্টদের ভূমিকা’ শীর্ষক আলোচনা সভায় বক্তারা বলেছেন, হাসপাতালগুলোতে গ্র্যাজুয়েট ফার্মাসিস্ট নিয়োগ এখন সময়ের দাবি।\nশনিবার (২৫ সেপ্টেম্বর) জাতীয় প্রেস ক্লাবের জহুর হোসেন চৌধুরী হলে এ সভার আয়োজন করা হয়। সভায় বক্তারা ফার্মাসিস্টদের গুরুত্ব, অবদান ও বিভিন্ন দাবি উত্থাপন করেন।\nএসময় বাংলাদেশ মেডিকেল অ্যাসোসিয়েশনের (বিএমএ) সভাপতি ডা. মোস্তফা জালাল মহিউদ্দিন বলেন, আন্তর্জাতিকভাবে ফার্মাসিস্টদের যে কদর রয়েছে, যে সম্মান তারা পান, বাংলাদেশে ফার্মাসিস্টদের সেই অবস্থান দেওয়া যায়নি। স্বাস্থ্যখাতে উন্নয়ন ও বর্তমান বাস্তব প্রেক্ষাপটে প্রধানমন্ত্রী এ দাবি পূরণ করতে পারেন।\nতিনি বলেন, ফার্মাসিস্টদের দাবি পূরণ করা আজ সময়ের দাবি। আমাদের এই লক্ষ্যে এগিয়ে যেতে হলে অবশ্যই টেবিলে বসতে হবে। এই বিষয়ে বসে সমাধান করা উচিৎ।\nফার্মাসি গ্র্যাজুয়েট অ্যাসোসিয়েশনের (ফিজিএ) সভাপতি ইশতিয়াক আহমেদ বলেন, আমাদের কোর্স কারিকুলামের উন্নতি করতে হবে। আমরা পুরনো দিনের সিলেবাস নিয়েই পড়ে আছি। আমাদের ক্লিনিকাল ফার্মাসিস্ট হতে হলে এই সেবা দেওয়ার মতো জ্ঞান আহরণ করতে হবে।\nতিনি আরও বলেন, আমরা যদি ফার্মাসিস্টদের ঠেকিয়ে রাখি, তাহলে দেশকে হুমকির মুখে ফেলবো। স্বাস্থ্যখাত হুমকির মুখে পড়বে। সরকারের উচিৎ ফার্মাসিস্টদের সঠিকভাবে পরিচর্যা করা।\nবাংলাদেশ ফার্মাসি ফোরামের সভাপতি হারুন অর রশিদের সভাপতিত্বে অনুষ্ঠানে আরও উপস্থিত ছিলেন ঢাকা বিশ্ববিদ্যালয়ের ফার্মেসি বিভাগের চেয়ারম্যান ড. ফিরোজ আহমেদ, ফার্মাসি গ্র্যাজুয়েট অ্যাসোসিয়েশনের সাধারণ সম্পাদক আমিনুল ইসলামসহ অন্যান্য ফার্মাসিস্টরা।


শোভন এখন বাতিলের খাতায়! দায়িত্ব বাড়তে চলেছে রায়দিঘির বিধায়ক দেবশ্রী রায়ের? - Najarbandi । Online Bengali News Portal, Read Latest Bengali News from Most Popular News Portal\nHome / Kolkata / শোভন এখন বাতিলের খাতায়! দায়িত্ব বাড়তে চলেছে রায়দিঘির বিধায়ক দেবশ্রী রায়ের?\nশোভন এখন বাতিলের খাতায়! দায়িত্ব বাড়তে চলেছে রায়দিঘির বিধায়ক দেবশ্রী রায়ের?\nনজরবন্দি ব্যুরো:লোকসভা নির্বাচনের কথা মাথায় রেখে ঘর গুছিয়ে নেওয়া শুরু করল তৃণমূল। আর বুধবার দক্ষিণ ২৪ পরগনার এক সভা থেকে স্পষ্ট বোঝা গেল, ভোটের প্রস্তুতি চলবে শোভন চট্টোপাধ্যায়কে বাতিলের খাতায় রেখে।\nএকসময় শোভনের অত্যন্ত ঘনিষ্ঠ হিসেবে পরিচিত ছিলেন রায়দিঘির বিধায়ক দেবশ্রী রায়। সূত্রের খবর, বর্তমানে তাঁর সঙ্গে বিস্তর দূরত্ব শোভনের। মমতা বন্দ্যোপাধ্যায়ের নির্দেশে এক সময়ে রায়দিঘি বিধানসভা কেন্দ্রের যাবতীয় কাজ দেখভালের দায়িত্ব পান শোভন।\nপরে তিনি সে কাজ দেখতে অস্বীকার করেন এবং মমতা বন্দ্যোপাধ্যায়কে তা জানিয়েও দেন। সেই থেকেই দেবশ্রী রায়ের সঙ্গে দূরত্ব বাড়ছিল শোভন বাবুর। দলনেত্রী তথা মুখ্যমন্ত্রীর কাছে গিয়ে শোভনের বিরুদ্ধে দেবশ্রী অভিযোগ জানান বহু বার। তৃণমূল সূত্রের খবর, সম্প্রতি অভিষেকের ঘনিষ্ঠ বৃত্তে কিছুটা ঢুকে পড়েছেন দেবশ্রী এবং তাঁকে জেলা তৃণমূলের মিডিয়া সেলের দায়িত্ব দেওয়ার কথাও ভাবা হচ্ছে। শোভনকে আরও কোণঠাসা করতেই দেবশ্রীকে তুলে আনার ভাবনা তৃণমূল সুপ্রিমোর।


'আমি হিন্দু-মুসলমান দেখিনি কোথাও, আমি মানুষ দেখেছি...'\nসাম্প্রদায়িক সহিংসতার এই ভয়ংকর সময়টাতে এভাবেই আশার প্রদীপ জ্বালিয়ে রাখেন মহিন্দর-ইন্দরজিতেরা। তাদের জন্যেই হয়তো দিন শেষে এত হানাহানির মাঝেও ভাতৃত্ববোধ জিতে যায়...\n'মানুষ মানুষের জন্য, জীবন জীবনের জন্য'- কথাটা নাকি এখন কাগজ-কলমের বাইরে দেখতে পাওয়া যায় না কোথাও। এরকমটা যারা বলেন, তাদের একবার দিল্লির প্রেমকান্ত বাঘেলের গল্পটা শোনা উচিত, সাম্প্রদায়িক দাঙ্গায় লাগানো আগুন থেকে যিনি নিজের জীবন বাজী রেখে ছয়জন মুসলমানকে উদ্ধার করে এখন মৃত্যুর সাথে পাঞ্জা লড়ছেন। তাদেরকে শোনানো উচিত পুরনো দিল্লির মুস্তফাবাদের মুসলমানদের গল্পটাও। মসজিদ পুড়েছে দাঙ্গার আগুনে, কিন্ত দল বেঁধে তারা পাহারা দিচ্ছেন এলাকার মন্দিরটাকে, যাতে প্রতিশোধ নিতে এসে কেউ মন্দির ভাঙতে না পারে!\nদিল্লির শিখ ধর্মাবলম্বীরা আক্রান্ত মুসলমানের জন্যে খুলে দিয়েছে গুরদ্বার, খ্রিস্টানরাও খুলেছে চার্চের দরজা। দলিত হিন্দুরা পাহারা দিচ্ছে পাড়া, যাতে মুসলমানদের ওপর হামলা করতে না পারে কেউ। এরকমই আরও একটা গল্পের জন্ম দিয়েছেন উত্তর-পূর্ব দিল্লির বাসিন্দা মহিন্দর সিং এবং তার ছেলে ইন্দরজিত সিং। দুজনে মিলে জীবন বাজী রেখে দাঙ্গার সময় নিজেদের এলাকায় আটকে পড়া প্রায় ৭০-৮০ জন মুসলমানকে নিরাপদে মুসলমান পাড়ায় দিয়ে এসেছেন, যাতে এই হানাহানির সময়টায় তাদের কোন ক্ষতি না হতে পারে!\nঘটনাটা ২৪শে ফেব্রুয়ারীর। দিল্লি তখন অগ্নিগর্ভ, হিন্দুত্ববাদের ঢেউ আছড়ে পড়ছে দিল্লির আনাচে কানাচে। মুসলমানদের ঘর-বাড়ি আর ব্যবসা প্রতিষ্ঠান বেছে বেছে ভাঙচুর চালানো হচ্ছে, রাস্তায় মুসলমান কারো পরিচয় পেলেই দাঙ্গাবাজেরা ধরে পিটুনি দিচ্ছে, প্রাণও হারাচ্ছে অনেকে। মুসলমানেরাও পাল্টা আক্রমণ করছে কোথাও, হিন্দু-মুসলিমের সংঘর্ষের এই ভয়াল রূপ দিল্লির মানুষ কখনোই দেখেনি, শোনেওনি।\nপুড়ে যাওয়া দিল্লির টুকরো টুকরো ছবি\n২৪ তারিখ বিকেলের দিকে উন্মত্ত দাঙ্গাবাজদের ভীড় এসে হানা দেয় গোকলপুরি এলাকায়, প্রায় হাজারখানেক লোক ছিল সেখানে। 'জয় শ্রীরাম' শ্লোগানে তারা প্রকম্পিত করে তুলছিল এলাকা, সেই সঙ্গে ছিল আরেকটা শ্লোগান- 'দেশ কে গাদ্দারো কো, গোলি মারো সালো কো!' তাদের চোখে মুসলমানেরা হচ্ছে ভারতের জন্যে গাদ্দার, তাই মুসলমানদের সমূলে শেষ করে দিতে হবে। গোকলপুরিতে সব মিলিয়ে ৭০/৮০ জন মুসলমানের বাস, তারা ভয়ে আশ্রয় নিলো মসজিদে, এলাকার অন্যান্য ধর্মাবলম্বী লোকজন অবস্থান নিলো সেই মসজিদের সামনে, যাতে দাঙ্গাবাজদের প্রতিহত করা যায়।\nকিন্ত মসজিদ ভাঙতে আসা অমানুষদের তুলনায় মানুষের সংখ্যা ছিল কম। তাদের সঙ্গে বেশিক্ষণ পারা যাবে না বুঝতে পেরেই সিদ্ধান্ত নেয়া হলো, মসজিদের পেছনের রাস্তা দিয়ে আটকে পড়া মুসলমানদের অন্য এলাকায় সরিয়ে নেয়া হবে। কাছেই কর্দমপুরি নামে একটা পাড়া আছে, সেখানে প্রচুর মুসলমান থাকেন। হিন্দু দাঙ্গাবাজেরা সেই এলাকা পর্যন্ত যাবে না। আটকে পড়া মুসলমানদের কর্দমপুরি পর্যন্ত নিয়ে যেতে পারলেই প্রাণে বেঁচে যাবে সবাই। নইলে মসজিদ আর মানুষ, কাউকেই হয়তো বাঁচানো যাবে না আর।\nগোকলপুরি থেকে কর্দমপুরি পর্যন্ত হেঁটে যেতে লাগে দশ মিনিট, কিন্ত যেতে হবে দাঙ্গাবাজদের চোখের ওপর দিয়েই। সেটা কি করে সম্ভব? তার ওপরে আটকে পড়াদের মধ্যে বেশিরভাগই মহিলা ও শিশু! এগিয়ে এলেন মহিন্দর সিং, তার সঙ্গে ছেলে ইন্দরজিত সিং। বাপ-বেটা মিলে গ্যারেজ থেকে বের করলেন তাদের মোটর সাইকেল দুটো। চুরাশির শিখ বিরোধী দাঙ্গার ভুক্তভোগী ছিলেন মহিন্দর, তিনি জানেন ধর্মীয় বিদ্বেষের আগুণ কী করতে পারে! মোটরসাইকেলে স্টার্ট দিলেন তিনি, সামনে দুটো বাচ্চাকে নিলেন, পেছনে উঠলেন তাদের মা। ভদ্রমহিলাকে বোরখা ফেলে দিতে বললেন মহিন্দর, প্রাণ বাঁচানোর জন্যে এই মুহূর্তে পর্দা না করলেও চলবে। বোরখা দেখলেই মুসলমান হিসেবে চিনে ফেলতে সময় লাগবে না কারো।\nএক ঘন্টার মধ্যে সব মুসলমানকে কর্দমপুরিতে রেখে এলেন মহিন্দর ও ইন্দরজিত। যেসব শিশু আর পুরুষদের মোটরসাইকেলে চড়িয়ে পার করেছেন, তাদের সবাইকে শিখদের পাগড়ি পরিয়ে দিয়েছিলেন তারা, কারণ দাঙ্গাটা হিন্দু-মুসলমানের, শিখদের কোন ভয় নেই এখানে। শিখ ধর্মাবলম্বীকে হিন্দুও মারবে না, মুসলমানও আটকাবে না। মহিন্দর পরে সেই সময়ের কথা মনে করতে গিয়ে বলেছেন- 'আমি তখন হিন্দু-মুসলমান দেখিনি কোথাও, আমি দেখেছি মানুষ বিপদে পড়েছে, তাকে বাঁচানোটা আমার কর্তব্য ছিল।'\nসবাইকে কর্দমপুরিতে নিরাপদে রেখে এসে স্বস্তির নিঃশ্বাস ফেলতে ফেলতেই মহিন্দর দেখলেন, সাম্প্রদায়িকতার আগুনে পুড়ে ছারখার হয়ে যাচ্ছে এলাকার দোকান-পাট, মুসলমানদের বাড়িঘর। মহিন্দর চেষ্টা করেছিলেন দাঙ্গাবাজদের রুখে দেয়ার, পারেননি, আগুনের লেলিহান শিখা থেকে বাঁচাতে পারেননি প্রতিবেশীদের সম্পদ। কিন্ত নিজের জীবনের ঝুঁকি নিয়ে ৭০/৮০ জন নিরপরাধ মানুষের প্রাণ বাঁচিয়েছেন, এই অমূল্য অর্জনটাই তো মহিন্দর আর ইন্দরজিতের নামের পাশে লেখা হয়ে গেছে!\n'কোথায় স্বর্গ? কোথায় নরক? কে বলে তা বহুদূর? মানুষের মাঝেই স্বর্গ-নরক মানুষেতে সুরাসুর...' - শেখ ফজলুল করিম লিখেছিলেন লাইনগুলো। ক্রমশ অস্থিরতা আর হানাহানির সময়ের দিকে এগিয়ে যাচ্ছি আমরা, মানুষের মধ্যে থেকে মনুষ্যত্ব আর মানবতাবোধ ব্যাপারগুলো উঠে যাচ্ছে দিনদিন। ধর্মের নামে প্রাণ যাচ্ছে নিরীহ মানুষের, সম্পত্তি জ্বলছে। সেই ভয়ংকর সময়টাতে এভাবেই আশার প্রদীপ জ্বালিয়ে রাখেন মহিন্দর-ইন্দরজিতেরা। তাদের জন্যেই হয়তো দিন শেষে এত হানাহানির মাঝেও ভাতৃত্ববোধ জিতে যায়...\nমহিন্দর সিং ইন্দরজিত সিং দিল্লি দাঙ্গা


ঋণের বোঝা মাথায় নিয়ে সিঙ্গাপুর থেকে ফিরছেন বাংলাদেশিরা | বিশ্ব | DW | 22.06.2017\nবাংলাদেশিদের গল্পগুলো অনেকটা একইরকম৷ শ্রমিক হিসেবে কাজ করতে যাঁরা বিভিন্ন দেশে যান, তাঁরা অনেকেই দেশে ধারকর্য করে বিদেশে যাওয়ার টাকা সংগ্রহ করেন৷ কথা থাকে বিদেশে গিয়ে ক্রমান্বয়ে সেই টাকা শোধ করবেন৷ অনেকে সফল হন, কিন্তু ব্যর্থতাও আছে৷\nহঠাৎ করে কাজ হারানো মোহাম্মদ আশাদুল ইসলামের অবস্থাটাও সেরকম৷ গত বছরের শুরুতে বিভিন্ন এজেন্সিকে ১২ হাজার মার্কিন ডলার দিয়ে কাজের নিশ্চিয়তাসহ সিঙ্গাপুর গিয়েছিলেন তিনি৷ দিনপ্রতি ১৮ সিঙ্গাপুরী ডলারে কাজ করতেন সেখানে৷ নির্মাণ শ্রমিক ছিলেন তিনি৷ বাড়তি কাজ করলে পেতেন তিন সিঙ্গাপুরি ডলার৷ মাসে একদিন ছুটি, বাকি সবদিন কাজ৷ এভাবে কাজ করে মোটামুটি ভালোই আয় করেছেন তিনি৷ তবে এখনো ঋণ রয়ে গেছে ছয় হাজার সিঙ্গাপুরি ডলার৷\nআশাদুল ইসলামের চাকুরি চলে যায় গত ডিসেম্বরে৷ এরপর সিঙ্গাপুরি কর্তৃপক্ষ তাঁকে এক মাস সময় দিয়েছিল নতুন চাকুরি খুঁজতে৷ সেটা না পাওয়ায় ছয় হাজার সিঙ্গাপুরি ডলারের কর্জ মাথায় নিয়ে দেশে ফিরতে হয়েছে তাঁকে৷\nআশাদুলের মতো আরো অনেকের পরিস্থিতিই এমন৷ সিঙ্গাপুরে নিয়ম হচ্ছে, পদ খালি থাকলে সেখানেবিদেশি শ্রমিকদের নেয়া যায়৷ কিন্তু কোনো প্রতিষ্ঠানে যদি মন্দা দেখা দেয় এবং লোক ছাঁটাইয়ের প্রয়োজন পড়ে, তাহলে প্রথম ধাক্কাটা বিদেশি শ্রমিকদের উপরই যায়৷ এমন এক পদ্ধতির কবলে পড়ে গত বছর অন্তত ৩০ হাজার বাংলাদেশি শ্রমিকের সিঙ্গাপুর ছাড়তে হয়েছে বলে সিঙ্গাপুরের বাংলাদেশি দূতাবাস জানিয়েছে৷\nএখনও অবশ্য সেদেশে বাংলাদেশি শ্রমিকের সংখ্যা ১২০,০০০-এর মতো৷ যাঁরা আছেন, তাঁদের রঙিন স্বপ্নও টিকে আছে৷ অনেকের পরিকল্পনা হচ্ছে, টানা কয়েক বছর বিদেশে কাজ করার পর দেশে গিয়ে দোকান দেবেন, কিংবা ছোটখাট ব্যবসা বাণিজ্য করে আনন্দে জীবন কাটাবেন৷ কিন্তু যেভাবে সিঙ্গাপুরে চাকুরি হারাচ্ছেন বিদেশি শ্রমিকরা, তাতে তাঁদের এই স্বপ্ন বাস্তবে রূপ পাবে তো?\nএ মাসেই মালয়েশিয়ায় বাংলাদেশি জনশক্তি পাঠানোর চুক্তি সই\nএতে করে দালাল ছাড়াই অনেক কম খরচে মালেয়েশিয়া যেতে পারবেন বাংলাদেশের শ্রমিকরা৷ প্রবাসী কল্যাণমন্ত্রী ইঞ্জিনিয়ার খন্দকার মোশাররফ হোসেন তাই সবাইকে আর ক'দিন ধৈর্য ধরতে বলেছেন৷ বলেছেন প্রতারকদের ফাঁদে পা না দিতে৷ (22.11.2012)\nবাংলাদেশ থেকে পাঁচ লাখ শ্রমিক নেবে মালয়েশিয়া\nসরকার চাইছে এই শ্রমিক নেয়ার আগে বাংলাদেশকে ‘সোর্স কান্ট্রি’ হিসেবে ঘোষণা করুক মালয়েশিয়া৷ প্রবাসী কল্যাণ সচিব ড. জাফর আহমেদ খান জানান, তা করা হলে বাংলাদেশের শ্রমিকরা অনেক কম খরচে সেখানে যেতে পারবেন৷ (16.06.2012)\nবিদেশে বাংলাদেশি শ্রমিক-কর্মীদের জন্য আরও সুরক্ষা\nএকক ভিসায় বিদেশে কাজ করতে গিয়ে প্রতারণার শিকার হচ্ছেন বাংলাদেশের অনেকেই৷ একারণে একক ভিসার ক্ষেত্রেও ওই দেশে বাংলাদেশি দূতাবাসের অনুমোদন লাগবে৷ (24.02.2012)\nকি-ওয়ার্ডস বাংলাদেশ, প্রবাসী, বাংলাদেশি, সিঙ্গাপুর, ঋণ, চাকুরি


জন্ম আমার পোষা » আপনি প্রকৃত ভালবাসা খুঁজে পেতে পারেন অনলাইন?\nসর্বশেষ সংষ্করণ: জানুয়ারী. 23 2021 |3সর্বনিম্ন পড়া\nদশ বছর আগে অনলাইন ডেটিং কার্যত অশ্রুত ছিল, এবং এটি সম্পর্কে জানেন যারা এটা স্বাভাবিক ভাবেই 'একটি তারিখ পেতে না পারে যারা সত্যিই ধরনের' আছে 'বা মরিয়া মানুষের জন্য একটি অদ্ভুত ঘটনাটি ছিল চিন্তা.\nবার পরিবর্তিত হয়েছে কিভাবে! অনলাইন ডেটিং ব্যস্ত জন্য এখন আদর্শ, পেশা মনের মানুষ, তবে এটি অনলাইন ডেটিং ট্রেনে jumped আছে যারা শুধু ব্যস্ত মানুষ নয় – ওহ না! আপনার আঙ্কেল স্যাম বিধবা পাশের থেকে প্রত্যেকেরই এটা হবে বলে মনে হচ্ছে! পুরানো এবং তরুণ, জীবনের সব পেশা থেকে মানুষ ও নারী, ধর্ম, ঘোড়দৌড় এবং ব্যাকগ্রাউন্ড তা করছেন. অনলাইন ডেটিং শুধুমাত্র 'একাকী হৃদয়' বিবেচনা করে কিছু থেকে পরিবর্তিত হয়েছে, একটি তারিখ গম্ভীরভাবে মূলধারার উপায় হয়ে উঠছে. এমনকি সুন্দর, সফল মানুষ তা করছেন, ডান আর সবার সাথে! আমরা সব বুঝতে কারণ ঠিক কিভাবে সুবিধাজনক এটা! এই অনলাইন যুগে এটা একটি প্রাকৃতিক অগ্রগতি ছিল.\nতাই অনুকূল এবং ডেটিংএর এবং কনস অনলাইন কি এবং আপনি কি সত্যিই এই পথ সত্যিকারের ভালবাসার খুঁজে আশা করতে পারেন?\nভাল স্বপক্ষে কিছু সুস্পষ্ট. আপনি প্রথাগত উপায়ে কোনো ডেটিং দ্বারা পূরণ করতে সক্ষম হবে আর আপনি আরো অনেক মানুষ এক্সেস পাবেন. এবং এখনো এই লেঙ্গুড় মধ্যে একটি কামড় দিয়ে আসতে পারেন, আপনি সচরাচর সঙ্গে সংযোগ স্থাপন করতে চান না পারে আপনি খুঁজে পেতে সক্ষম হবে যারা মানুষ অনেক আছে, যার অর্থ. এছাড়াও অনলাইন ডেটিং সঙ্গে ঘটতে পারে যে 'দ্রুত মুড়ি' একটি নির্দিষ্ট পরিমাণ আছে, যা আপনি এটি জন্য প্রস্তুত করা হয় না, একজন ব্যক্তি বেশ হতাশ বোধ ছেড়ে.\nআমি 'দ্রুত মুড়ি' দ্বারা কি বোঝাতে চেয়েছেন? ভাল যদি আপনি কাউকে এক দিন সঙ্গে কথা বলা হতে পারে, শুধুমাত্র সম্পূর্ণ তাদের রাডার পরবর্তী বন্ধ অদৃশ্য হয়ে. এই খুবই সাধারণ. আপনি উত্তর না পাওয়া ই-মেইল পাঠাতে হবে এবং সম্ভাবনা আপনি উত্তর দিতে না কিছু করতে হবে যে হয়. এটা অনেক কম ব্যক্তিগত ডেটিং প্রথাগত উপায়ে কিছু চেয়ে এবং এই কিছু কিছু মানুষের বিরক্তির. আমি এই কঠিন পুরোনো প্রজন্মের আঘাত বলে মনে হয় লক্ষ্য করেছি, তারা সনাতন ডেটিং আরো বিনীত চর্চা করার জন্য ব্যবহার করা হয়, আপনি আবার তাদের ডেট করতে চান না যেখানে যেমন আপনি কাউকে বলতে হবে, এবং এটা শুধু যে অনলাইন মত নয় (আমরা মনে করি এটি এমনকি যদি).\nআপনি এই সামান্য তারতম্য গ্রহণ করতে পারে তবে যদি, আমি মানুষের সাথে সংযোগ করার জন্য এটি একটি বড় হাতিয়ার হতে পারে মনে, এবং হ্যাঁ প্রেম খুঁজে এমনকি জন্য.\nঅবশ্যই ই মেইল এর মাধ্যমে যোগাযোগ বিষয়ে একটু কম রোমান্টিক এবং আরো 'আনুষ্ঠানিক' কিছু আছে, তবে এটি আপনি পেতে এবং সম্ভাব্য প্রেম স্বার্থ সাথে চ্যাট কি ই-মেইল দেখার জন্য একটি buzz এই হতে পারে. এবং অবশ্যই আপনি প্রকৃত 'ব্যক্তি' ডেটিং ফেজ পেতে হলে, রোমান্স তারপর আরো সহজে বৈশিষ্ট্য পারেন.\nএছাড়াও আপনি সম্ভবত আপনার সাথে প্রেমে পড়া হবে না, যারা অনেক মানুষ দেখা হবে যে জন্য প্রস্তুত করা হবে – আসলে, এমনকি আপনি তাদের পছন্দ না হতে পারে! কেউ কেউ একটি মহান প্রফাইল পোস্ট করতে পারেন কিন্তু আপনি বাস্তব জগতে তাদের দেখা যখন সংযোগ ঠিক আছে না. কয়েকটি scammers অনলাইন আছে, কারণ এছাড়াও হুঁশিয়ার, প্রকৃত নয় এবং শুধু যারা আপনার টাকা বা ব্যক্তিগত বিবরণ জন্য কেলেঙ্কারীতে করার চেষ্টা. আমার অভিজ্ঞতা খুবই সাধারণ নেই, কিন্তু তারা মিশ্রণ মধ্যে আছে. শুধু 'মজা হচ্ছে' যারা আছে, অনলাইন লিঙ্গের জন্য খুঁজছেন যারা, এবং এমনকি কিছু কিছু মানুষের বিয়ে হয় যারা. আপনি এই হ্যান্ডেল করতে পারবেন না, তবে যদি ডি উদ্দেশ্যমূলক পেতে, তাহলে আপনি অবশ্যই করতে পারেন আপনার জন্য উপযুক্ত যারা অনলাইন কাউকে দেখা, এবং যাকে একবার আপনি বাস্তব জীবনে মিলিত হন, আপনার সাথে বাস্তব প্রেম ভাগ করতে পারেন. আমি এই ভাবে পূরণ যারা অনেক সফল দম্পতি জানি.\nশুধু মনে রাখবেন, যদিও, আপনি যে ব্যক্তির মধ্যে তাদের পূরণ না হওয়া পর্যন্ত এটা বাস্তব নয়.\nসুতরাং রিয়েল লাইফ = রিয়েল ভালবাসা.\nএবং এটি আপনি একটি সত্য সংযোগ একটি প্রেমময় সম্পর্ক মধ্যে বিকশিত করতে পারেন যে অফলাইন এবং বাস্তব জীবনের মধ্যে এটি গ্রহণ করলে শুধুমাত্র.


নেদারল্যান্ডসের হালাল পতিতালয় আসলে কতটা হালাল ? - Charpoka Magazine\nby Ashikur Rahaman/ September 15, 2019/ বহিঃবিশ্ব/\tNo Comments/\n২০১৪ সালে নেদারল্যান্ডসের আমস্টারডামে ‘হালাল পতিতালয়’ নামে একটি পতিতালয় চালু করা হয়েছিলো, যারা দাবী করে এ পতিতালয়টি নাকি মুসলিম খদ্দেরদের জন্য ধর্মীয় অনুশাসনের সীমারেখার মধ্যে রেখে পরিচালিত হচ্ছে। কর্তৃপক্ষ একে ‘হালাল যৌনালয়’ বলে আখ্যা দিয়েছিলো। সেসময় বিশ্বব্যাপী বেশ আলোড়নও ফেলে অদ্ভুত এ পতিতালয়টি ! নেদারল্যান্ডসের রেড লাইট এলাকায় ‘হট ক্রিসেন্ট’ নামের একটি বার তাদের মুসলিম খদ্দেরদের জন্য এ ব্যবস্থাটির উদ্ভাবন ঘটিয়েছিলেন। হালালভাবে নেদারল্যান্ডসের যৌনবৃত্তি চরিতার্থ করার উপায় খুঁজে বের করতে তিনজন আধুনিকমনা মুসলিম ধর্মীয়নেতার পরামর্শও নিয়েছেন বলে মন্তব্য করেছিলেন বারটির মালিক জনাথন সুইক।\nযে কারণে তারা এর নাম দিয়েছেন হালাল পতিতালয়\nসেখানকার পতিতারা মাদক সেবন করেনা। এবং তাদেরকে মাদক সেবনে বাধ্যও করা হবেনা\nইসলামের নিয়ম অনুযায়ী তারা নাকি দিনে পাঁচবার নামাজও পড়বে।\nখদ্দেরদেরকেও তাদের সঙ্গে ইসলাম সম্মত ভাবেই যৌনসম্পর্ক স্থাপন করতে হবে।\nকিন্তু বিয়ে ছাড়া নারী-পুরুষের শারীরিক সম্পর্ক তো ইসলাম সম্মত নয় ! তাহলে তাদের এই পতিতালয়ের কার্য পরিচালনার বিষয়টি হালাল হবে কিভাবে? হোটেল ব্যবসায়ী বুদ্ধিমান জনাথন নিজের মত করে এরও একটা সমাধান বের করে নিয়েছিলেন। ইসলামের শিয়া সম্প্রদায়ের মাঝে প্রাপ্তবয়স্ক যুগলের প্রণোদনার জন্য ‘মুতা বিয়ে’ নামের একধরনের অস্থায়ী বিয়ে প্রচলিত আছে। শিয়া সমাজে এধরনের চুক্তিভিত্তিক বিয়ে স্বীকৃত এবং ধর্মীয় আইনসিদ্ধ। হট ক্রিসেন্টের হালাল পতিতালয়ে যৌনসঙ্গী সরবরাহের ক্ষেত্রে মুতা বিয়ের (বিনোদনের জন্য বিয়ে) সেই নিয়মটিই অনুসরণ করা হয়েছে।\n‘মুতা বিয়ে’র ক্ষেত্রে যুগলজীবনের সময়সীমা বিয়ের আগেই ঠিক করা হয় এবং সময় পার হওয়ার পর আপনা থেকেই বিয়ের সমাপ্তি ঘটে। তবে ইচ্ছানুযায়ী পুনরায় বিয়ে করা যায় এবং অর্থ প্রদানের বিষয়টিও ঘটতে পারে, যেমনটি একজন স্বামী তার স্ত্রীকে দেনমোহর হিসেবে দিয়ে থাকেন।\nএই হালাল পতিতালয় আসলে কতটা হালাল ?\nপ্রশ্ন হচ্ছে, হালাল পতিতালয় আসলে কতটা হালাল বা ইসলাম সম্মত কিনা। সুন্নি অধ্যুষিত সৌদি আরবের ইসলাম গবেষকগণ বরাবরই এই মুতা বিবাহের বিপক্ষে অবস্থান নিয়ে এসেছেন। কিন্তু শিয়া অধ্যুষিত ইরানের নেতারা মুতা বিবাহের পক্ষে থাকলেও একজন পেশাদার যৌনকর্মীকে বিবাহ করাটা নিষিদ্ধ বলে দাবী করেন এবং এই ধরনের মহিলাদের বিবাহবন্ধনে আবদ্ধ হবার আগে অবশ্যই তওবা করে ‘ইদ্দা’ করতে হবে বলে দাবী করেন।\nইদ্দা হচ্ছে একটি ইসলামিক প্রথা, যেটা ডিভোর্সি কিংবা বিধবা মহিলাদের পালন করতে হয়। এই প্রথায় একজন মহিলাকে ডিভোর্স হবার কিংবা স্বামী মারা যাবার পর, নতুন কোনো পুরুষকে বিয়ে করার আগে একটা নির্দিষ্ট সময়ের জন্যে অপেক্ষা করতে হবে। ডিভোর্সি মহিলাদের ক্ষেত্রে ইদ্দা’র সময়সীমা ৩ মাস, অর্থাৎ ৯০ দিন। আবার বিধবা মহিলাদের স্বামী মারা যাবার পর ৪ মাস ১০ দিন ইদ্দা পালন করতে হয়। তবে ক্ষেত্রবিশেষে এই সময়সীমা বেশিও হতে পারে। যেমন, প্রেগন্যান্ট মহিলাদের ক্ষেত্রে শিশু জন্মদানের পর থেকে ইদ্দা পালনের সময়সীমা শুরু হয়।\nইদ্দা বিষয়ক প্রশ্নের জবাবে সেই ‘হালাল পতিতালয়’এর মালিক জনাথন বলেন, মুসলিমরা যখন বাজার থেকে মাংস কেনে তখন তারা সেটা হালাল ভেবে কেনে, কারণ দোকানী দাবী করে যে মাংসটা হালাল। যদিও মুসলিম ক্রেতারা কখনোই অনুসন্ধান করেনা মাংস কাটার পূর্বে পশুটিকে ইসলামি শরীয়াহ্ মোতাবেক জবাই করা হয়েছে কিনা। তাহলে আমার হালাল পতিতালয় নিয়ে কেনো এত প্রশ্ন? আমি বলেছি এটা হালাল, তোমাদের উচিৎ আমার দাবী চোখ বন্ধ করে বিশ্বাস করে নেয়া এবং জীবনটা উপভোগ করা !


আমরা কতটা প্রস্তুত? || প্রথম পাতা || জনকন্ঠ\nপ্রথম পাতা ॥ ডিসেম্বর ৩১, ২০১৪ ॥ প্রিন্ট\nবিশেষ প্রতিনিধি ॥ মনুষ্যসৃষ্ট জলবায়ু পরিবর্তনের প্রভাবে বৈশ্বিক উষ্ণতা বাড়ছে। অহরহই ঘটছে প্রাকৃতিক দুর্যোগ। সুনামি, স্যান্ডি, এথিনা, মহাসেন ক্যাটরিনা, হাইয়ান, হুদহুদ, আইলার মতো প্রলঙ্করী ঘূর্ণিঝড়ে দুর্যোগ নামছে বিশ্বে। হারিকেন-ঘূর্ণিঝড়ের মতো দুর্যোগ মোকাবেলায় বেশ পারদর্শিতার পরিচয়ও দিয়েছে বাংলাদেশ। জাতিসংঘেও প্রশংসিত হয়েছে দুর্যোগ মোকাবেলার পারঙ্গমতা। কিন্তু হারিকেন-ঘূর্ণিঝড়ের চেয়ে আরও ভয়ঙ্কর কোন প্রাকৃতিক দুর্যোগ ঘটলে তা কি মোকাবেলা করতে পারবে? কিংবা টানা বর্ষণ ও বন্যা সুনামি মোকাবেলায় বাংলাদেশ কী আদৌ প্রস্তুত।\nগত এক শতাব্দী ধরেই ভারত মহাসাগরের উষ্ণতা বাড়ছে। সম্প্রতি ভারত ও ফ্রান্সের গবেষকেরা জানিয়েছেন, ভারত মহাসাগরের এই উষ্ণতা বৃদ্ধির উচ্চ হারের কারণে বিশ্বের জলবায়ু পরিবর্তন ও সাগরের জীববৈচিত্র্যের ওপর নেতিবাচক প্রভাব ফেলবে।\nইন্টারন্যাশনাল ফেডারেশন অব রেড ক্রস এ্যান্ড রেড ক্রিসেন্ট সোসাইটির (আইএফআরসি) প্রধান আস সাই বলেন, ‘জীবিকা ধ্বংস ও ক্রমবর্ধিষ্ণু নিরাপত্তাহীনতার জন্য জলবায়ু পরিবর্তন, সামাজিক, শারীরিক ও অর্থনৈতিক ব্যবস্থার ওপর এর প্রভাব বিশ্বকে নতুন ঝুঁকির দিকে ঠেলে দিচ্ছে।’\nজলবায়ু পরিবর্তনের কারণে প্রকৃতিতে এখন নানা ধরনের দুর্যোগের ঘটনা ঘটছে। যার বড় উদাহরণ সুনামি। এর প্রভাবে তাসের ঘরের মতো বাড়িঘর, সম্পদ-সাগরের পানিতে ভেসে যায়। ২০১১ সালে জাপানে স্মরণকালের ভয়াবহ ভূমিকম্প ও সুনামির কারণে বিশ্বে মোট ক্ষয়ক্ষতির পরিমাণ ছিল প্রায় ৪০ হাজার কোটি ডলার।\nসুনামির মতো এমন ঘটনা যদি বাংলাদেশে ঘটে তবে তার পরিণতি কি হবে? উন্নত ও আধুনিক প্রযুক্তি নিয়েও সুনামির ভয়াবহতা ঠেকাতে পারেনি জাপান। মৌসুমী বন্যায় ধসেপড়া ভারতের মহারাষ্ট্রের মালিনা গ্রাম একটি পুরো পাহাড়ের নিচে চাপা পড়ে। বিশ্বের সবচেয়ে উন্নত দেশ হওয়া সত্ত্বেও যুক্তরাষ্ট্রে আঘাত হানা প্রলয়ঙ্করী ঝড় স্যান্ডি ছিল সবচেয়ে বড় বিপর্যয়ের ঘটনা । মোট ক্ষয়ক্ষতির মধ্যে যুক্তরাষ্ট্রেরই ছিল ৬৫ শতাংশের কিছু বেশি। স্যান্ডির আঘাতে দেশটির ক্ষতি হয়েছে প্রায় আড়াই হাজার কোটি ডলার।\nবাংলাদেশ বহুকাল ধরেই বিশ্বের শীর্ষস্থানীয় দুর্যোগপ্রবণ দেশ হিসেবে পরিচিত। জলবায়ু পরিবর্তনজনিত কারণে সে দুর্ভোগের পরিধি আরও বাড়িয়েছে। জাতিসংঘের জলবায়ু পরিবর্তনজনিত ঝুঁকির তালিকায় শীর্ষে অবস্থান করছে বাংলাদেশের নাম। গবেষণা প্রতিষ্ঠান ম্যাপলক্রফট বিশ্বের ১৭০ দেশে জরিপ চালিয়ে বলেছে, আগামী ৩০ বছরে বিশ্বের যে ১৬ দেশ প্রাকৃতিক দুর্যোগের কারণে সবচেয়ে বেশি বিপন্ন হবে তার শীর্ষে থাকবে বাংলাদেশ। ফলে বাংলাদেশে যদি সুনামির মতো ভয়াবহ ঘটনা ঘটে। হঠাৎ সমুদ্রের তলদেশে ভূমিকম্পের কারণে যদি কক্সবাজার শহর কিংবা চট্টগ্রামের বাড়িঘর কাগজ টুকরোর মতো ভেসে যায়। কিংবা উজানের পাহাড়ী ঢলের সঙ্গে পুরো একটি পাহাড়ই ভেসে এসে সীমান্তবর্তী কোন গ্রামের ওপর আছড়ে পড়ে। তখন কি ভয়াবহ অবস্থা সৃষ্টি হবে? সেই ভয়াবহ অবস্থা মোকাবেলার প্রস্তুতি কি বাংলাদেশের আছে। একটি পাইপের মধ্যে পড়ে যাওয়া শিশু জেহাদকেই আমরা জীবিত উদ্ধার করতেন পারিনি। আর যদি এ ধরনের ঘটনা ঘটে, তখন কি ভয়ঙ্কর পরিস্থিতি তৈরি হবে, সেটা কি আমরা কখনো ভেবে দেখছি।


মার্কিন প্রেসিডেন্ট ডোনাল্ড ট্রাম্প কারোনাভাইরাস নিয়ে কতটা শারীরিক; এ সম্পর্কিত কোন সুনির্দিষ্ট এবং সঠিক তথ্য নেই। শনিবার ট্রাম্প নিজেই বলেছিলেন যে তিনি হাসপাতালে উঠলে তিনি ভালই বোধ করেছিলেন তবে এখন তাঁর স্বাস্থ্য ভাল। হোয়াইট হাউসের চিকিৎসকরাও একই দাবি করেছেন। তবে চিফ অফ স্টাফ মার্ক মিডোস অন্যথায় বলেছেন। তাকে নিউইয়র্ক টাইমসের বরাত দিয়ে বলা হয়েছে যে শুক্রবার ট্রাম্পের একটি কঠিন সময় ছিল। পরবর্তী 48 ঘন্টা খুব গুরুত্বপূর্ণ এবং এটি ঝুঁকি ছাড়াই নয়। শনিবার ট্রাম্পের প্রধান চিকিত্সক ড। তবে শন কনলি স্বীকার করেছেন যে রাষ্ট্রপতি নিরাপদ ছিলেন না। তবে তাঁর এবং অন্যান্য চিকিৎসকদের দেওয়া বক্তব্য ট্রাম্পের স্বাস্থ্যের অবস্থার সুস্পষ্ট জবাব দেয়নি। পরিবর্তে, তারা পরস্পরবিরোধী বা বিরোধী বক্তব্য দিয়েছে statements\nযুক্তরাষ্ট্রে প্রাক্তন ব্রিটিশ রাষ্ট্রদূত মার্ক ক্রিস্টোফার রবিবার একটি সাক্ষাত্কারে হোয়াইট হাউসের অবস্থান নিয়ে সন্দেহ প্রকাশ করেছিলেন। তবে হোয়াইট হাউস পরিষ্কার করে কিছু বলছে না। অ্যাসোসিয়েটেড প্রেস জানিয়েছে যে ট্রাম্পের দেওয়া চিকিত্সকদের বক্তব্য হোয়াইট হাউসের বিশ্বাসযোগ্যতা নিয়ে সঙ্কট তৈরি করেছে।\nমার্কিন রাষ্ট্রপতি শুক্রবার মেরিল্যান্ডের ওয়াল্টার রিড জাতীয় সামরিক হাসপাতালে প্রবেশ করেছিলেন এবং হালকা লক্ষণে ভুগছিলেন। শনিবার ট্রাম্প সবাইকে আশ্বস্ত করেছিলেন এবং টুইটারে বলেছিলেন যে তিনি হাসপাতালে আসার পরেও অসুস্থ থাকলেও আগের চেয়ে ভাল বোধ করছেন। একই দিনে ট্রাম্পের ব্যক্তিগত চিকিত্সক শান কনেলি বলেছিলেন যে ট্রাম্প এখনও অক্সিজেন পাননি এবং ডোনাল্ড ট্রাম্পের সুস্বাস্থ্য রয়েছে। তবে চিকিৎসকের বক্তব্যের পরপরই হোয়াইট হাউসের চিফ অফ স্টাফ মার্ক ম্যাডোস ট্রাম্পের অবস্থা নিয়ে বিভ্রান্ত হয়েছেন। ওয়াল্টার রিড হাসপাতাল ভবনে মেডোস সাংবাদিকদের বলেন, “গত ২৪ ঘন্টা রাষ্ট্রপতির অবস্থা অত্যন্ত উদ্বেগজনক ছিল।” পরবর্তী 48 ঘন্টা তার চিকিত্সা করা আরও গুরুত্বপূর্ণ হবে। এটি এখনও পুরোপুরি সেরে উঠেনি।\nশনিবার সন্ধ্যায় ট্রাম্প নিজেই মেডোজের মন্তব্যের পরে তার স্বাস্থ্যের অবস্থা উল্লেখ করে হাসপাতাল থেকে একটি ভিডিও বার্তা পাঠিয়েছিলেন। তিনি বলেছিলেন যে তিনি আগের চেয়ে ভাল বোধ শুরু করেছেন এবং খুব শীঘ্রই কাজে ফিরে আসবেন। তিনি জানতে পেরেছিলেন যে ট্রাম্পের স্বাস্থ্যের বিষয়ে মেডোসের মূল্যায়ন দেখে রাষ্ট্রপতি নিজেই ক্ষুব্ধ হয়ে উঠেছিলেন। অ্যাসোসিয়েটেড প্রেস হোয়াইট হাউসে এক রিপাবলিকান নেতার বরাত দিয়ে জানিয়েছে যে ট্রাম্প একটি সুন্দরী আছেন বলে দাবি করে একটি ভিডিও বার্তা পাঠিয়েছেন। তারপরেই তার বিশ্বাসঘাতক রুডি জিলিয়ানি তার পক্ষে বক্তব্য দেওয়ার অধিকার দিয়েছিলেন।\nশনিবার নেভির অধিনায়ক মো। শন ক্যানেলি এবং অন্যান্য ডাক্তারদের বক্তব্য উত্তরের চেয়ে আরও বেশি প্রশ্ন উত্থাপন করে। প্রেস কনফারেন্সে কনিলিকে ট্রাম্পের স্বাস্থ্যের বিশদ দেওয়ার জন্য বলা হয়েছিল। তবে বারবার তাকে সাংবাদিকদের প্রশ্নের জবাব দিতে দেখা গেছে। ট্রাম্প অতিরিক্ত অক্সিজেনের প্রয়োজন কিনা তা বার বার বলতে অস্বীকার করেছিলেন কনলি। তাকে বারবার জিজ্ঞাসা করা হয়েছিল যে ট্রাম্পের শরীরের তাপমাত্রা স্বাভাবিক ফিরে আসার আগে তার তাপমাত্রা কত বেশি ছিল। তবে তিনি এই প্রশ্নের উত্তরও এড়িয়ে গেছেন।\nট্রাম্পের মামলার সাথে পরিচিত একজন ব্যক্তির বরাত দিয়ে অ্যাসোসিয়েটেড প্রেসের এক প্রতিবেদনে শুক্রবার সকালে ট্রাম্প অক্সিজেন পেয়েছিলেন। ওইদিন বিকেলে তাকে হেলিকপ্টারযোগে সামরিক হাসপাতালে নেওয়া হয়েছিল। নিউইয়র্ক টাইমসের একটি প্রতিবেদনেও দাবি করা হয়েছে যে ট্রাম্প অক্সিজেন পেয়েছিলেন। অক্সিজেন প্রসঙ্গে কনলি বলেছিলেন, “ট্রাম্পকে বৃহস্পতিবার কোনও অক্সিজেন দেওয়া হয়নি, এবং এই মুহুর্তে কোনও অক্সিজেন নেই। আমরা যখন সেখানে ছিলাম, তখন আমি তাকে অক্সিজেন দিতে দেখি না। তবে ট্রাম্প তাদের অনুপস্থিতিতে অক্সিজেন পেয়েছিলেন কিনা এই প্রশ্নের জবাব দিতে তিনি এড়িয়ে গেছেন। কিছু ক্ষেত্রে.\nকনলি বলেছিলেন, হালকা কাশি, সর্দি নাক এবং ক্লান্তি সহ ট্রাম্পের লক্ষণগুলি এখন সেরে উঠছে এবং অবস্থার উন্নতি হচ্ছে। তিনি দাবি করেছিলেন যে ২৪ ঘন্টা রাষ্ট্রপতির জ্বরে আক্রান্ত হয়নি। তবে ট্রাম্পও অ্যাসপিরিন নিচ্ছেন। এটি শরীরের তাপমাত্রা হ্রাস করে। কনলি বলেছেন, ট্রাম্প জটিলতা ছাড়াই হাসপাতালে হাঁটতে পারবেন। আর একজন চিকিত্সক, শন ডলি ট্রাম্পের স্বাস্থ্যকে “খুব ভাল” বলে বর্ণনা করেছেন। তিনি বলেছিলেন যে রাষ্ট্রপতির হৃদয়, কিডনি এবং যকৃতের কার্যকারিতা স্বাভাবিক ছিল। শ্বাস নিতে বা হাঁটাচলা করতে তার কোনও অসুবিধা নেই।\nট্রাম্প প্রশাসনকে করোনাভাইরাস মহামারী শুরুর পর থেকে তথ্য প্রকাশে স্বচ্ছ হিসাবে দেখা যায়নি। রাষ্ট্রপতির স্বাস্থ্য এবং হোয়াইট হাউসে কীভাবে করোনার বিস্তার ঘটে সে বিষয়ে তাদের একই অবস্থান। ট্রাম্পের ঘনিষ্ঠ সহযোগী করোনার হামলার সংবাদটি প্রথম মিডিয়ায় প্রকাশিত হয়েছিল, তবে হোয়াইট হাউস তা দেয়নি। রাষ্ট্রপতির সহযোগীরা স্বাস্থ্য পরিস্থিতি নিয়ে কোনও মন্তব্য করতে রাজি হননি। ট্রাম্পের শরীরে কী ধরনের লক্ষণ ছিল, তিনি কী পরীক্ষা নিয়েছিলেন, ফলাফল কী ছিল – এই সমস্ত তথ্য প্রকাশ করা হয়নি।\nশুক্রবার সকালে (২ অক্টোবর) ট্রাম্প নিজেই টুইট করেছেন যে তিনি এবং তাঁর স্ত্রী মেলানিয়া বৃহস্পতিবার করোনাভাইরাসকে চুক্তিবদ্ধ করেছিলেন। এদিন বিকেলে তাকে হাসপাতালে নেওয়া হয়। কনলি রাতে বলেছিলেন যে ট্রাম্প হাসপাতালে ওষুধ খাচ্ছেন। বৃহস্পতিবার ট্রাম্পের শরীরে ট্রাম্পের সন্ধান পাওয়ার আগে তিনি সর্বশেষ করোনাভাইরাস পরীক্ষার তারিখ প্রকাশ করতে অস্বীকার করেছিলেন। কনলি প্রাথমিকভাবে ইঙ্গিত দিয়েছিলেন যে Trump২ ঘন্টা আগে ট্রাম্প নির্ণয় করেছিলেন। এর অর্থ বুধবারও ট্রাম্প অবশ্যই করোনার দ্বারা আক্রমণ করেছিলেন। কনলি পরে বলেছিলেন যে বৃহস্পতিবার বিকেলে ট্রাম্পের দেহ সঠিকভাবে পরীক্ষা করা হয়েছিল। হোয়াইট হাউসের আধিকারিক হোপ হিক্সকে করোনভাইরাস সনাক্তকরণের পরেই রাষ্ট্রপতির লক্ষণগুলি দেখা ও পরীক্ষা করা হয়েছিল।\nঅ্যাসোসিয়েটেড প্রেস জানিয়েছে যে এই বিরোধী বা পরস্পরবিরোধী বক্তব্যগুলি হোয়াইট হাউসের বিশ্বাসযোগ্যতা নিয়ে সঙ্কট তৈরি করেছে। এই সঙ্কট এমন এক সময়ে এসেছিল যখন বিশেষত রাষ্ট্রপতি নির্বাচনের আগে দেশটি একটি সংকটময় মুহুর্তের মধ্য দিয়ে যাচ্ছে। অন্যদিকে, ট্রাম্প আরও কয়েকদিন হাসপাতালে থাকবেন বলে আশা করা হচ্ছে। এদিকে, রাষ্ট্রপতি নির্বাচনের মুহুর্ত এগিয়ে চলেছে। এমন পরিস্থিতিতে আমেরিকানরা ট্রাম্পের শারীরিক অবস্থা উদ্বেগের সাথে দেখেন।\nযুক্তরাষ্ট্রে প্রাক্তন ব্রিটিশ রাষ্ট্রদূত মার্ক ক্রিস্টোফার রবিবার একটি সাক্ষাত্কারে হোয়াইট হাউসের অবস্থান নিয়ে সন্দেহ প্রকাশ করেছিলেন। হোয়াইট হাউস ট্রাম্পের স্বাস্থ্যের বিষয়ে সুস্পষ্ট অবস্থান নেয়নি। “হোয়াইট হাউস নিজেই কে তা আমরা নিশ্চিতভাবে জানি না,” তিনি বলেছিলেন। ডোনাল্ড ট্রাম্প বা তার ব্যক্তিগত ডাক্তাররা যা বলেছিলেন তার চেয়ে মার্ক মিডোস এবং হোয়াইট হাউজের সাংবাদিকদের বক্তব্য অনেক বেশি হতাশাব্যঞ্জক। তাই ট্রাম্প নিজে এবং তাঁর ব্যক্তিগত চিকিৎসকরা যা বলছেন তা নিয়ে অনেক সন্দেহ রয়েছে।\nনিঃসন্দেহে, সংযুক্ত আরব আমিরাত ২০২০ সালের মধ্যে মধ্য প্রাচ্যের সবচেয়ে আকাঙ্ক্ষিত দেশ...\nPrevious articleহোয়াইট হাউস স্বীকার করেছে যে ট্রাম্পের অবস্থা বিপজ্জনক\nNext article6 হাজার মানুষ একটি অ্যাপার্টমেন্ট কিনেছিল,4হাজার আবেদন জমা পড়েছিল


জোসেফ ভিসারিওনোভিচ জুগাসভিলি তথা কমরেড স্তালিন (১৮৭৯-১৯৫৩)।\nসারা বিশ্বের কমিউনিস্ট আন্দোলনে এক সঙ্গে এত শ্রদ্ধার পাত্র এবং এত নিন্দিত চরিত্র আর একজনও নেই। কমিউনিস্ট বিরোধীদের চোখেও এত বড় শত্রু চরিত্র আর নেই।\nসত্যি কথা বলতে গেলে, স্তালিনকে শ্রদ্ধা করার গভীর এবং গুরুতর কারণ রয়েছে, যা অস্বীকার করলে ১৯৩০-৫০ কালে সোভিয়েত সমাজতন্ত্রের অনেক কিছু অর্জনকে বাতিল করে দিতে হবে। দুঃখের বিষয়, সেই সমস্ত অর্জনের গুণগ্রাহী হতে গিয়ে অনেকেই স্তালিনের অন্ধ সমর্থকে পরিণত হয়েছেন। শুধু তাঁর জীবদ্দশায় নয়, পরবর্তীকালেও, এমনকি আজ পর্যন্ত। স্তালিনের কোথাও কিছু ভুল হয়েছিল বলে তাঁরা মানতে চান না। যে বা যারা কোনও কিছু সমালোচনা করবে, তাদের স্তালিন বিরোধী বলে দাগিয়ে দিয়ে কমিউনিস্টদের শিবিরে ব্যবহৃত বাছা বাছা কিছু রাজনৈতিক বিশেষণ (আসলে গালি) তাদের উদ্দেশে নিক্ষিপ্ত করতে চান। সত্যমিথ্যা সহযোগে বেশ কিছু উপকথা নির্মাণের মাধ্যমে স্তালিনকে তাঁরা এক অতিমানব প্রতিপন্ন করতে ব্যগ্র হয়ে থাকেন।\nএকই সঙ্গে স্তালিনের সমালোচনার করার মতো অনেক বাস্তব ও গুরুত্বপূর্ণ বিষয় আছে, যা অগ্রাহ্য করলে ১৯৬০-উত্তরকালে কমিউনিস্ট আন্দোলনের ক্রমবর্ধমান ব্যর্থতার হদিশ খুঁজে পাওয়া যাবে না। সেখানেও দুঃখের কথা, অনেকেই এই সমালোচনা করার সময় তাঁর গুণের কথাগুলি ভুলে যান বা অস্বীকার করে বসেন। সমালোচনা করার নামে তাঁকে কার্যত এক রক্তপিপাসু দানব বানিয়ে ফেলেন। যিনি তাঁর সমকক্ষ প্রতিপক্ষদের একে একে সরিয়ে দিয়ে পার্টিতে ও প্রশাসনে নিজের স্বেচ্ছাচারিতার নিরঙ্কুশ ব্যবস্থা কায়েম করে ফেলেছিলেন।\nঅর্থাৎ, উভয় পক্ষই নিজ নিজ অবস্থানে একচোখো দৃষ্টিশক্তি অবলম্বন করে থাকেন। খুব কমসংখ্যক মানুষই নিরপেক্ষভাবে দুদিক বিচার করে ভারসাম্যপৃক্ত সিদ্ধান্তে পৌঁছতে পেরেছেন।\nকমরেড স্তালিন যতটা জোরের সঙ্গে আজীবন নিজেকে লেনিনের ছাত্র বলে দাবি করেছেন, তেমনটি সোভিয়েত ইউনিয়নে বা বাইরে আর কেউ করেছেন বলে আমার জানা নেই। ত্রতস্কি বা বুখারিনও নয়। ত্রতস্কি নিজেকে প্রায় লেনিনের সমকক্ষই মনে করতেন। তাঁর সমর্থকরাও মোটামুটি সেইভাবেই তাঁকে মূল্যায়ন করেছেন। সুতরাং কমরেড লেনিন তাঁর এই ছাত্রকে কীভাবে তৈরি করেছিলেন ভবিষ্যতের এক গুচ্ছ দায়িত্ব বুঝিয়ে দেওয়ার জন্য, তা আজ সকলের জেনে নেওয়া দরকার। সেই সঙ্গে এও বোঝা দরকার একজন কমিউনিস্ট নেতা হিসাবে স্তালিনের প্রকৃত অবস্থান।\nস্তালিন মূল রুশ ভূখণ্ডের বাইরের লোক— জর্জিয়া থেকে উঠে এসেছেন। এক গরিব চর্মকারের সন্তান হিসাবে তাঁর বংশ পরিচয় খুব একটা সম্ভ্রান্ত নয়। লেনিনের সঙ্গে তাঁর শুরু থেকে আলাপ ছিল না। ১৯০৫ সালে আরএসডিএলপি-র বলশেভিক গ্রুপের এক কংগ্রেসে লেনিন প্রথম তিফলিস খনি এলাকা থেকে আসা শ্রমিকদের এই লড়াকু প্রতিনিধির সঙ্গে পরিচিত হলেন। তিনি সেবারে জুগাসভিলিকে কেন্দ্রীয় কমিটিতে নিতে চাইলেও সংখ্যাগরিষ্ঠ সমর্থন পেলেন না। তখন তিনি প্রস্তাব দিলেন, এঁকে তাহলে কেন্দ্রীয় কমিটির স্থায়ী আমন্ত্রিত সদস্য গণ্য করা হোক।\nসভাস্থলেই লেনিন তাঁকে ডেকে বললেন, আপনি কয়েক দিন থেকে যান। আপনার সঙ্গে কথা আছে।\nস্তালিন থেকে গেলেন। লেনিনের সঙ্গে তাঁর অনেক কথা হল কদিন ধরে। রুশ সাম্রাজ্যের অন্তর্গত অ-রুশ জাতির একজন প্রতিনিধিকে পেয়ে লেনিন খুব খুশি। বিশেষ করে তিনি রুশ ভাষাতে যথেষ্ট স্বচ্ছন্দ। মাটির গন্ধ যেন লেগে আছে এই মানুষটির চোখেমুখে। নিজের উপর খুব আস্থা। কথা কম বলেন। নিজের বক্তব্য অত্যন্ত গুছিয়ে উপস্থাপন করেন।\nক্রুপস্কায়া লক্ষ করেছেন দুজনের এই লাগাতার ঘনিষ্ঠ আলাপন। তিনি জিগ্যেস করেই বসলেন লেনিনকে, ইলিচ, ইনি খুব কাজের লোক মনে হচ্ছে, তাই না?\n–হ্যাঁ, নাদিউশা, নিকোলাই বাউমানের পর আমি এই আর একজনের সাক্ষাত পেলাম যিনি তাত্ত্বিক এবং সাংগঠনিক— উভয় দিকেই বেশ পারদর্শী। নিকলুচকা তো জেলে থাকায় কংগ্রেসেও আসতে পারল না। এখন কী অবস্থায় আছে তাও জানি না। বাউমান যদি মূল রাশিয়ার কাজটা দেখতে পারে, ইনি হয়ত এশিয়ান ভূখণ্ডে দলের দায়িত্ব নিতে পারবেন।\n–তুমি এনার উপর এতটা ভরসা করছ?\n–ইনি ভরসা করার মতোই কমরেড। ককেসাসের পুবদিকে দলের সাংগঠনিক জাল বিস্তার করতে সুবিধা হবে।\n–বাঃ, বেশ ভালো খবর।\n–সবচাইতে বড় কথা, কমরেড কোবা দলীয় শৃঙ্খলার প্রশ্নে খুব কঠোর এবং একশ শতাংশ নিয়মানুগ।\n১৯০৫ সালের নভেম্বরে যখন বাউমানকে হত্যা করা হল, লেনিন ধীরে ধীরে স্তালিনের উপর ক্রমাগত বেশি বেশি করে আস্থা স্থাপন করতে লাগলেন।\n১৯১২ সালে জানুয়ারিতে প্রাগের পার্টি কংগ্রেসে বলশেভিকদের আলাদা কেন্দ্রীয় কমিটি গঠিত হল। উপস্থিত না থাকায় তাতে স্তালিনকে রাখা না গেলেও অচিরেই লেনিনের প্রস্তাবে তাঁকে মনোনীত করা হল। পরে স্তালিন আবার এলেন দেশ থেকে লুকিয়ে লেনিনের সঙ্গে দেখা করতে।\nলেনিন বললেন, আমাদের একটা দৈনিক পত্রিকা বের করা দরকার। কীভাবে করা যায় বলুন তো?\nস্তালিন উত্তর দিলেন, আপনি যদি বলেন, আমি একবার চেষ্টা করে দেখতে পারি। তবে সেক্ষেত্রে আমাদের সাপ্তাহিক পত্রিকাটিকে বন্ধ করে দিতে হবে।\n–হ্যাঁ, তাতে অসুবিধা নেই। কিন্তু আপনি কি পারবেন? আপনার মাথার উপর জারের পুলিশের অনেকগুলি মামলা এবং পলাতকি ওয়ারেন্ট ঝুলছে।\n–শুরু করে দিই। তার পর কী হয় দেখা যাবে।\n১৯১২ সালের এপ্রিল মাসে পুরনো সাপ্তাহিক পত্রিকা ৎস্‌ভেৎস্‌দা (নক্ষত্র) বন্ধ করে দিয়ে স্তালিনের সম্পাদনায় বলশেভিক দল বের করতে শুরু করল বহুখ্যাত প্রাভদা (সত্য) দৈনিক পত্রিকা। তবে স্তালিনের নাম অনেক দিন পর্যন্ত গোপন রাখা হয়েছিল। একজন পলাতক আসামির নামে পত্রিকা বেরোলে তাকে বন্ধ করে দিতে জারের প্রশাসনের অসুবিধা হত না।\nপরের বছর প্রোভেশভেনিয়ে পত্রিকার মার্চ এপ্রিল ও মে সংখ্যায় প্রকাশিত হল জোসেফ স্তালিনের “মার্ক্সবাদ ও জাতীয় সমস্যা” নামের এক ক্রমিক প্রবন্ধ, যা পরে পুস্তিকাকারে বেরোয়। প্রথম সংখ্যার কপি হাতে নিয়ে লেনিন ক্রুপস্কায়াকে বললেন, দেখেছ, নাদিউশা, তোমাকে বলেছিলাম এই কমরেড খুব প্রতিভাবান? এই লেখাটা পড়ে দেখো।\n–এ তো প্রায় তুমি যেভাবে এই বিষয়ে বলো, সেরকমই লিখেছেন।\n–আমি এখনও এই বিষয়ে কিছুই লিখিনি। অন্য প্রবন্ধে শুধু কিছু কিছু ইঙ্গিত দিয়েছি মাত্র। তাও ইনি সব পড়েছেন বলে মনে হয় না। এর মধ্যে এনার নিজস্ব ভাবনারই প্রতিফলন ঘটেছে।\n–অনেক দৌড়ঝাঁপের মধ্যেও লেখার সময় কিন্তু বের করে নিয়েছেন।\n–আমাদের দল যে সঠিক পথে এগোচ্ছে এই প্রবন্ধই তার একটা বড় প্রমাণ। জারতন্ত্রের একটা অন্যতম খারাপ অবদান হচ্ছে জাতিতে জাতিতে বৈরী, হিংসা বিদ্বেষের জন্ম দেওয়া। মার্ক্সবাদীদের মধ্যেও জাতীয়তাবাদী মনোভাবের প্রকট লক্ষণ দেখা দিচ্ছে। এরকম সময়ে এই প্রবন্ধ অনেককেই দিশা দেখাতে পারবে বলে মনে হচ্ছে।\nএক সময় ১৯০৫-এর রুশ বিপ্লবের ব্যর্থ প্রয়াসের পরে ডুমায় যোগদানের বিষয়ে স্তালিনের সঙ্গে লেনিনের মতপার্থক্য হয়। স্তালিন মনে করেছিলেন, বিপ্লবীদের ডুমায় গিয়ে সময় নষ্ট করার কোনও মানে হয় না। লেনিন তাতে একমত হননি। তিনি ১৯০৫-এ ডুমা নির্বাচন বয়কটের ডাক দেবার পর দলে আলোচনার ভিত্তিতে ১৯০৬ সালে নির্বাচনে অংশগ্রহণ করার সিদ্ধান্ত নেন। স্তালিনও তা মেনে নেন।\nআবার ১৯১৩ সালে যখন ডুমায় বলশেভিকদের তরফে ছজন এবং মেনশেভিকদের পক্ষে ছজন প্রতিনিধি নির্বাচিত হলেন, স্তালিন মনে করেছিলেন, ডুমাতে দুই গ্রুপের সদস্যরা এক সঙ্গে কাজ করবে। সেই অনুযায়ী তিনি একটা প্রবন্ধও লেখেন। এই প্রস্তাবেও লেনিন অসন্তুষ্ট হন। স্তালিন আবার যখন দেখা করতে এলেন, তিনি তাঁর আপত্তির কথা জানান। বিভিন্ন মুদ্দায় একমত হলে একসঙ্গে সরকারি প্রস্তাবের বিরুদ্ধে ভোটাভুটিতে যাওয়া যেতে পারে, কিন্তু দলগতভাবে ঐক্যবদ্ধ কাজের প্রোগ্রাম ছাড়া ডুমায় আলাদা করে এক সঙ্গে কাজ করা যায় না!\nলেনিন মনে করেন, যুক্তমঞ্চের রাজনীতি মানে দৈনন্দিন আলগা বোঝাপড়ার বিষয় নয়, যাকে পেলাম জুটিয়ে নিয়ে গায়ে ঢলাঢলি জোট নয়; যুক্ত আন্দোলনের ভিত্তি হচ্ছে দীর্ঘমেয়াদি কর্মসূচি ও নীতির ভিত্তিতে দৃঢ় বন্ধনের মৈত্রী।\nজুগাসভিলি লেনিনের যুক্তি মেনে নিলেন।\n১৯১৪ সালে প্রথম বিশ্বযুদ্ধ হয়ে গেলে স্তালিন আরও অনেকের সঙ্গে গ্রেপ্তার হয়ে সাইবেরিয়া গভীর জঙ্গলে নির্বাসিত হলেন।\n১৯১৬ সালে জারের পক্ষ থেকে যুদ্ধে রুশ সেনাবাহিনিতে যোগদানের শর্তে তাঁরা মুক্তি পেয়ে যুদ্ধে নাম লেখাতে গেলেন। সকলেই জানেন যুদ্ধে মিত্রপক্ষ জয়লাভ করলেও রাশিয়া জার্মানির সঙ্গে যুদ্ধে জয়ী হয়নি। যুদ্ধক্ষেত্র থেকে দলে দলে সৈনিকরা দেশে ফিরে আসতে থাকেন প্রবল বিক্ষোভ নিয়ে। খাদ্য নেই, পোশাক নেই, জুতোমোজা নেই। এমনকি অস্ত্রশস্ত্রেরও অভাব। সৈনিকরা বেশিরভাগই সাধারণ শ্রমিক কৃষক পরিবারের সন্তান। আর ছিল কলেজ বিশ্ববিদ্যালয়ের ছাত্ররা। ফলে তাদের ঐক্যবদ্ধ করে জারের বিরুদ্ধে অস্ত্র ঘুরিয়ে ধরতে বিপ্লবীদের খুব একটা অসুবিধা হল না। ১৯১৭ সালের ফেব্রুয়ারি মাসে জারতন্ত্রের পতন হল।\nআজ সকলেই জানেন জারতন্ত্রের বিরুদ্ধে সফল সেই বুর্জোয়া গণতান্ত্রিক বিপ্লবকে লেনিন কীভাবে তাঁর প্রজ্ঞা বিচক্ষণতা সাংগঠনিক দক্ষতা ও রাজনৈতিক দূরদর্শিতাকে কাজে লাগিয়ে খুব দ্রুততার সঙ্গে সর্বহারা সমাজতান্ত্রিক বিপ্লবের দিকে টেনে নিয়ে গেলেন।\nযাঁরা জন রিডের দুনিয়া কাঁপানো দশ দিন বইটি পড়েছেন, তাঁরা জানেন, রুশ বিপ্লবের জমি কীভাবে তৈরি হয়েছিল, বিপ্লব এসে জনগণের জীবনের সমস্ত সমস্যার সমাধান করে দেবে— এরকম একটা জনপ্রিয় লোকশ্রুতি মুখে মুখে ফিরছিল সেই সময়। রুটি, জমি আর শান্তির দাবিতে সেই লোকশ্রুতির জন্ম হয়েছিল। আশ্চর্যের কথা হল, একশো বছর ধরে দুনিয়া কাঁপানো সেই বইটির ভেতরে স্তালিনের নাম কোথাও নেই!\nস্তালিনের কট্টর সমালোচকদের অনেকে দাবি করেছেন, ১৯১৭ সালের অক্টোবরের সেই ঝোড়ো দিনগুলিতে বিপ্লবী সংগ্রাম গড়ে তোলার কাজে নাকি কমরেড স্তালিন ছবিতে কোথাও ছিলেন না। সেই কথা সত্য নয়। লেনিনের পাশে ত্রতস্কি যেমন ছিলেন, স্তালিনও ছিলেন— একেবারে কাঁধে কাঁধ মিলিয়ে। এক একজন এক একরকম ভূমিকায়। সেই ভূমিকার পার্থক্যীকরণে ত্রতস্কি ছিলেন বলে যতটা প্রচার পেয়েছে, ঠিক তারই ব্যস্তানুপাতে স্তালিনের ভূমিকা প্রচারের আলো থেকে দূরে থেকে গেছে।\nআমাদের কালে যাঁরা সমালোচনা করে “একনায়ক” স্তালিনের জীবনী রচনা করেছেন, তাঁরাও স্বীকার করেছেন, অক্টোবর বিপ্লবের বাস্তবায়নে স্তালিনের সক্রিয় নেতৃত্বকারী ভূমিকা। যেমন, খ্‌লেভনিয়ুক বলেছেন, স্তালিন “filled an important role [in the October Revolution]… asasenior Bolshevik member of the party’s Central Committee, and editor of its main newspaper.” [Oleg V. Khlevniuk (2015), Stalin: New Biography ofaDictator. New Haven and London: Yale University Press.] স্তিফেন কতকিনের মতে, স্তালিন একেবারে “বৈপ্লবিক ঘটনাবলির মাঝখানে” ছিলেন। [Stephen Kotkin (2014), Stalin: Paradoxes of Power, 1878–1928. London: Allen Lane.]\nএই সকলের পেছনে থেকে, সকলের নজর এড়িয়ে, নিজেকে লোকচক্ষু থেকে আড়ালে রেখে, প্রচারের উজ্জ্বল আলো থেকে দূরে বসে, নীরবে কাজ করে যাওয়ার যে গুণ স্তালিনের ছিল, তাই তাঁকে দলের ভেতর অসম্ভব জনপ্রিয় করে তুলেছিল, এবং দলের কাছে তাঁকে প্রায় অপরিহার্য করে ফেলেছিল। এর ভিত্তিতেই ক্ষমতার অলিন্দে তাঁর মন্থর উত্থান।\n[স্তালিন প্রসঙ্গে আরও কথা পরের কিস্তিতে]\n১। লেনিনের সঙ্গে সংলাপে স্তালিন;\n২। লেখায় ব্যস্ত


খুলনায় ভ্রান্ত ধারণার পরাজয় | 331059| Bangladesh Pratidin|\n/ খুলনায় ভ্রান্ত ধারণার পরাজয়\n১৫ মে সবার চোখ ছিল খুলনা সিটি করপোরেশন নির্বাচনের ওপর। স্থানীয় সরকার সংস্থার নির্বাচন হলেও খুলনা সিটি করপোরেশন নির্বাচন নিয়ে রাজনীতিসচেতন সবারই আগ্রহ ছিল। ক্ষমতাসীন আওয়ামী লীগ এবং দীর্ঘদিন ক্ষমতা ও সংসদীয় রাজনীতির বাইরে থাকা বিএনপির দুই প্রার্থীর মধ্যে হাড্ডাহাড্ডি লড়াই হবে বলে ব্যাপক প্রচার ছিল। গত সিটি করপোরেশন নির্বাচনে আওয়ামী লীগের প্রার্থী পরাজিত হয়েছিলেন, জিতেছিলেন বিএনপির প্রার্থী। সেজন্য এবারও কারও কারও ধারণা হয়েছিল, এবারের নির্বাচনেও হয়তো বিএনপির প্রার্থীই শেষ হাসি হাসবেন। কিন্তু না, নির্বাচনের ফল আওয়ামী লীগের পক্ষে গেছে। ভোটের আগের দিন সংবাদ সম্মেলন করে আওয়ামী লীগের মেয়র প্রার্থী তালুকদার আবদুল খালেক চোখের জল ফেলে বলেছিলেন, ‘আমার নির্বাচনী এলাকা কত সুন্দর একটি এলাকা। মোংলা বন্দর বাংলাদেশের দ্বিতীয় বৃহত্তম বন্দর। সেই এলাকা ছেড়ে আমাকে প্রধানমন্ত্রী এখানে মনোনয়ন দিয়েছেন খুলনার উন্নয়নের জন্য। সেই কাজ যাতে সম্পন্ন করতে পারি, তার জন্য সবার দোয়া চাই।’\nখুলনার মানুষ তালুকদার খালেকের চোখের জলই শুধু মুছে দেননি, একই সঙ্গে অনেক রাজনৈতিক প্রশ্নের উত্তর দিয়েছেন, বিতর্কেরও মীমাংসা করেছেন। খুলনা সিটি নির্বাচনে মেয়র পদে মোট পাঁচজন প্রার্থী প্রতিদ্বন্দ্বিতা করলেও লড়াই যে আওয়ামী লীগের তালুকদার আবদুল খালেক ও বিএনপির নজরুল ইসলাম মঞ্জুর মধ্যেই সীমাবদ্ধ থাকবে, সে বিষয়ে কারও মনে কোনো সন্দেহ ছিল না। জয়ের ব্যাপারে এ দুই প্রার্থীই আশাবাদী ছিলেন। দুজনই যোগ্য প্রার্থী। বলা যায়, প্রার্থী মনোনয়নের ব্যাপারে দুই দলই অত্যন্ত বিচক্ষণতার পরিচয় দিয়েছে।\nতালুকদার আবদুল খালেক আগে খুলনার মেয়র ছিলেন। কিন্তু গত নির্বাচনে তিনি হেরে যান। তারপর মোংলা থেকে সংসদ সদস্য নির্বাচিত হন। আগেও তিনি এমপি ছিলেন। এবার খুলনা সিটির মেয়র পদে দাঁড়ানোর ইচ্ছা বা আগ্রহ তার ছিল না। তিনি দলের কাছে মনোনয়ন চাননি। তার পরও দলনেত্রী ও প্রধানমন্ত্রী শেখ হাসিনা তালুকদার খালেকের হাতেই নৌকা তুলে দিয়েছেন। মাননীয় প্রধানমন্ত্রী যে সঠিক সিদ্ধান্ত নিয়েছিলেন তা প্রমাণিত হয়েছে। তাকে প্রার্থী না করে অন্য কাউকে প্রার্থী করলে নৌকা বিজয়ের বন্দরে পৌঁছতে পারত কিনা সন্দেহ। সাবেক মন্ত্রী ও মেয়র প্রবীণ এই নেতা প্রার্থী হওয়ায় দলের মধ্যে যেমন কোনো বিরোধ তৈরি হয়নি, তেমন সাধারণ মানুষের মধ্যেও প্রার্থীর ইমেজ নিয়ে কোনো সমস্যা ছিল না। মেয়র হিসেবে আগেরবার তিনি ব্যর্থ ছিলেন না।\nআবার বিএনপিও সিটিং মেয়র মনিরুজ্জামানের বদলে নজরুল ইসলাম মঞ্জুকে প্রার্থী করে দূরদর্শিতার পরিচয় দিয়েছে। খুলনায় মঞ্জু বিএনপির একজন জনপ্রিয় নেতা। তিনি ২০০৮ সালে সংসদ সদস্য নির্বাচিত হয়েছিলেন। মানুষের কাছে তিনি ক্লিন ইমেজের মানুষ হিসেবেই পরিচিত। তাকে প্রার্থী করে বিএনপি আওয়ামী লীগের সামনে একটি চ্যালেঞ্জ ছুড়ে দিতে সক্ষম হয়েছিল। এমনও শোনা গেছে, মঞ্জুর পরিবর্তে বিএনপি অন্য কাউকে প্রার্থী করলে তালুকদার খালেককে জয়ের জন্য এত গায়ের ঘাম ঝরাতে হতো না। বিশেষ করে বিদায়ী মেয়র মনিরুজ্জামান প্রার্থী হলে আওয়ামী লীগের প্রার্থী হেসেখেলেই জয় পেতেন। কারণ মনিরুজ্জামান মেয়র হিসেবে নগরবাসীর মনে কোনো দাগ কাটতে পারেননি। তার ব্যর্থতার দায় কিছুটা হলেও মঞ্জুর গায়ে লেগেছে।\nখুলনা সিটি করপোরেশন নির্বাচন নিয়ে টানটান উত্তেজনা ছিল। কিন্তু ভোটের দিন পরিবেশ ছিল শান্ত। সামান্য কিছু ত্রুটিবিচ্যুতি হলেও নির্বাচন মোটামুটি ভালোই হয়েছে। নির্বাচন পর্যবেক্ষণকারী সংগঠনও নির্বাচনকে গ্রহণযোগ্য বলেই উল্লেখ করেছে। কিছু অনিয়ম যে হয়েছে তা বোঝা যায় তিনটি কেন্দ্রের ভোট স্থগিতের ঘটনা থেকেই। নির্বাচনে প্রতিদ্বন্দ্বী প্রার্থীদের শক্তি প্রদর্শন করাটা খুব অস্বাভাবিক ঘটনা নয়। তবে খুলনা সিটি নির্বাচনে অনিয়মটা এমন পর্যায়ে হয়নি, যা থেকে বলা যায়, এটা তামাশার নির্বাচন হয়েছে। কিছু জাল ভোট বা দু-চারটি কেন্দ্রের নিয়ন্ত্রণ নিয়ে ভোটের ফল পাল্টে দেওয়া যায় না। কেবল ভোটের ব্যবধান হয়তো একটু কমবেশি করা যায়। বিএনপি খুলনা সিটি নির্বাচনের ফলাফল প্রত্যাখ্যান করেছে এবং প্রধান নির্বাচন কমিশনারের পদত্যাগ চেয়েছে। আর মেয়র পদে পরাজিত ধানের শীষের প্রার্থী নজরুল ইসলাম মঞ্জু ১০৫টি কেন্দ্রে পুনরায় ভোট গ্রহণের দাবি জানিয়েছেন। বলেছেন, এই নির্বাচন কমিশনের অধীনে যে সুষ্ঠু নির্বাচন অনুষ্ঠান সম্ভব নয়, তা আবারও প্রমাণিত হলো। এটা বিএনপির রাজনৈতিক অবস্থান।\nবিএনপির এই রাজনীতি খুলনার ভোটাররা কি খুব ভালোভাবে নেবেন? তালুকদার খালেককে মানুষ ভোট দেননি? তাকে যারা ভোট দিয়েছেন তাদের অসম্মানিত করার অধিকার কি কারও আছে? ভোটারদের ভোট কেন্দ্রে যেতে যদি ব্যাপকভাবে বাধাই দেওয়া হতো তাহলে বিএনপি প্রার্থী ১ লাখ ৮ হাজার ভোট পেলেন কী করে? আওয়ামী লীগের প্রার্থী প্রায় ৬৮ হাজার ভোট বেশি পেয়ে জিতেছেন। এই বিপুল পরিমাণ জাল ভোট দেওয়াকে যারা সহজ বলে মনে করেন তারা আসলে সমালোচনার জন্যই সমালোচনা করেন। ভোট কেন্দ্রগুলো যদি ফাঁকা থাকত এবং প্রদত্ত ভোটের হার বাড়িয়ে দেখানো হতো তাহলেও না মেনে নেওয়ার সুযোগ থাকত যে, আওয়ামী লীগ প্রার্থীকে কারসাজি করে জিতিয়ে দেওয়া হয়েছে!\nখুলনার নির্বাচনের শুদ্ধতা নিয়ে যারা প্রশ্ন তুলছেন তারা একবার সত্তর বছরের গণতন্ত্রের ঐতিহ্যবাহী দেশ ভারতের বিভিন্ন রাজ্যের নির্বাচন কী প্রক্রিয়ায়, কীভাবে হচ্ছে তার খোঁজখবর নিয়ে দেখতে পারেন। রাজনীতি যেহেতু বর্তমান সময়ে প্রভাব-প্রতিপত্তির লড়াইয়ে পরিণত হয়েছে, নীতি-নৈতিকতাকে বিসর্জন দিতে পারাটাই যখন সাফল্যের চাবিকাঠি হয়ে দাঁড়াচ্ছে, দলের অভ্যন্তরে যেখানে গণতন্ত্রচর্চা বা গণতান্ত্রিক রীতিনীতি অনুসরণের লেশমাত্র নেই— সে রকম এক অস্থির সময়ে যারা কেবল নির্বাচনের ক্ষেত্রে শতভাগ শুদ্ধতা আশা করেন তাদের উদ্দেশ্যের সততা নিয়ে প্রশ্ন তোলাই যায়। তারা আসলে আম গাছে কাঁঠাল আশা করেন।\nখুলনায় যে বিএনপিও জেতার আশা করেছিল তা বোঝা যায় শেষ পর্যন্ত মাঠে থাকায়। এর আগে কুমিল্লা সিটি নির্বাচনেও বিএনপি কারচুপির অভিযোগ তুলেছিল। ফল যখন নিজেদের পক্ষে যায় তখন আর কারচুপির কথা বলেনি। বিএনপি আগে থেকেই খুলনার নির্বাচনে জনমতের প্রতিফলন ঘটতে দেওয়া হবে না বলে প্রচার চালিয়ে আসছিল। এটা তাদের কৌশল।\nখুলনার নির্বাচনটাকে অনেকেই অনেক গুরুত্ব দিয়েছেন। এ বছরের শেষ দিকে দেশে জাতীয় নির্বাচন হবে। ওই নির্বাচনের আগে যে কোনো নির্বাচনকেই গুরুত্বপূর্ণ বলে মনে করার পেছনে যুক্তি নেই তা বলা যাবে না। স্থানীয় সরকার নির্বাচনও যেহেতু এখন দলীয় প্রতীকে হয় সেহেতু এটা মনেই করা হয়, এখন স্থানীয় নির্বাচনও জাতীয় রাজনীতির সঙ্গে সম্পর্কহীন নয়। খুলনা সিটি নির্বাচনে বিএনপি স্থানীয় ইস্যুর চেয়ে জাতীয় ইস্যুগুলো সামনে এনেছিল। দলীয় চেয়ারপারসন খালেদা জিয়ার মুক্তি, গণতন্ত্র ইত্যাদি ইস্যু সামনে এসেছে। বিএনপির এই প্রচারণা মানুষ গ্রহণ করলে নির্বাচনের ফলাফল অন্যরকম হতো। মানুষ এটা বুঝেছে, খুলনা সিটিতে বিএনপি জিতলেও খালেদা জিয়া কিংবা ‘গণতন্ত্র মুক্তি’ পাওয়ার সম্ভাবনা কম। কারণ, এক বা একাধিক সিটিতে বিএনপি জিতলেও তাতে সরকার পরিবর্তন হবে না। আর সরকার পরিবর্তন না হলে খালেদা জিয়া কিংবা গণতন্ত্র— কোনোটারই মুক্তি পাওয়ার সম্ভাবনা নেই। বরং মানুষের এটা ভাবাই স্বাভাবিক যে, আগেরবার বিএনপির প্রার্থী মেয়র হওয়ায় খুলনা উন্নয়নবঞ্চিত হয়েছে। এবার ভোটারদের কাছে উন্নয়নের বিষয়টি অগ্রাধিকার পেয়েছে। তাই বিএনপির দিকে ভোটারদের ঝুঁকে পড়ার কোনো কারণ ঘটেনি।\nমানুষ ন্যূনতম সুযোগ পেলে বিএনপিকেই ভোট দেবে বলে বিএনপির পক্ষ থেকে সারা দেশে একটি প্রচারণা চালানো হচ্ছে। এই প্রচার যে অমূলক ও অহেতুক তাও খুলনায় এবং এর আগে রংপুরে প্রমাণিত হয়েছে। রংপুরে মানুষ ভোট দেওয়ার সুযোগ পেয়েছে কিন্তু বিএনপিকে ভোট দেয়নি। রংপুরে মানুষ নৌকায় ভোট দেয়নি। আবার ধানের শীষেও দেয়নি। দিয়েছে লাঙলে। এরশাদের জাতীয় পার্টিকে। জাতীয় পার্টি সরকার সমর্থক বিরোধী দল বলেই পরিচিত। খুলনায়ও দেখা গেল মানুষ আওয়ামী লীগের নৌকাকেই বেছে নিয়েছে। সরকারের পায়ের নিচে মাটি নেই বলে যে ভ্রান্ত ধারণা নিয়ে বিএনপি বসে আছে, খুলনায় বাস্তবে তার পরাজয় ঘটেছে।\nএটা ঠিক যে, আওয়ামী লীগ টানা দুই মেয়াদে সরকারে আছে বলে কিছু মানুষের মনে নানা কারণে সরকারবিরোধী নেতিবাচক মনোভাব তৈরি হয়েছে। সরকারি দলের কিছু কিছু মানুষের বাড়াবাড়ি, দুর্নীতি ইত্যাদিতে মানুষ কিছুটা ক্ষুব্ধ— তাও সত্য। কিন্তু মানুষ আওয়ামী লীগের বিকল্প হিসেবে বিএনপিকে ভাবে না।\nঅন্যদিকে, বিএনপির শাসনও মানুষ দেখেছে। হাওয়া ভবন-তারেক রহমানের আতঙ্ক মানুষের মন থেকে দূর হয়নি। ২১ আগস্টের গ্রেনেড হামলা, ১০ ট্রাক অস্ত্রের ঘটনা, শাহ এ এম এস কিবরিয়া, আহসান উল্লাহ মাস্টারসহ বেশ কয়েকজন জনপ্রিয় আওয়ামী লীগ নেতাকে হত্যার বিষয়গুলো বিএনপি-জামায়াত ক্ষমতায় থাকতেই ঘটেছে। আবার বিদ্যুৎ সমস্যা, সার সংকটও ওই শাসনামলেই তীব্র হয়ে দেখা দিয়েছিল। সুশাসনের ঘাটতি এখনো আছে। তবে বিএনপির দুঃশাসন এখন নেই। আর সুশাসন নিশ্চিত করার জন্য যেমন রাজনৈতিক নেতৃত্বগুণ প্রয়োজন তা বিএনপিতে নেই। খালেদা জিয়া বা তারেক রহমান যে শেখ হাসিনার বিকল্প নন, তা যে কোনো মানুষই বোঝে। বিএনপিকে অস্থিরতা পরিহার করতে হবে। ধৈর্য ধরতে হবে। মানুষকে তৈরি হওয়ার সময় দিতে হবে। মানুষ তৈরি হলে সরকার যত মেকানিজমই করুক তাতে মানুষকে দমিয়ে রাখা যাবে না। মালয়েশিয়ায় ক্ষমতাসীনরা কি কম কায়দা-কানুন করেছিল? সফল হয়নি, কারণ মানুষ প্রস্তুত ছিল পরিবর্তনের জন্য। বিএনপিকে নতুন করে ভাবতে হবে। কৌশলের খেলা বাদ দিয়ে মানুষের কাছে নতুন রাজনৈতিক বার্তা নিয়ে যেতে হবে। বিএনপিকে তার রাজনীতিটাই বদলাতে হবে। নেতিবাচক রাজনীতি, বিরোধিতার রাজনীতি, বাগাড়ম্বর ও মিথ্যাচার বন্ধ করতে হবে। আওয়ামী লীগের থেকে তারা কী কী ভালো করবে এবং কীভাবে ও কাদের দিয়ে তা মানুষের কাছে বিশ্বাসযোগ্য করে তুলতে হবে।\nআওয়ামী লীগের জন্যও খুলনার নির্বাচন একটি শিক্ষামূলক বিষয় হওয়া উচিত। এই সরকারের আমলে যত উন্নয়নই ঘটুক না কেন তাতে নির্বাচনী জয় সহজ হবে না। প্রার্থী ভালো হতে হবে। অবিতর্কিত হতে হবে। মানুষ শুধু শেখ হাসিনা ও নৌকা দেখে ভোট দেবে না। প্রার্থীর গুণাগুণও বিচার করবে। দলের ভিতর কোনো ধরনের অনৈক্য থাকা চলবে না। ঘরের শত্রু বিভীষণদের রেখে যুদ্ধজয় কঠিন হবে। অনৈক্য, কোন্দল কঠোরভাবে দমন করতে হবে। সব থেকে বেশি মনোযোগ দিতে হবে ভোটারদের মন-মেজাজের প্রতি। খুলনায় যেভাবে পরিকল্পনা নিয়ে, সমন্বয়ের মাধ্যমে নির্বাচন পরিচালনা করা হয়েছে তা কি গাজীপুরে করা সম্ভব হবে? এবং সব শেষে সারা দেশে জাতীয় নির্বাচনে?\nজয়-পরাজয়ের উত্তেজনায় গাজীপুর\nপরাজয়ের দায় নিয়ে দল ও জোট প্রধানের পদ ছাড়লেন নাজিব\nনির্বাচনে যে জয়-পরাজয় নির্ধারিত হবে\nপরাজয়ের বৃত্তেই টাইগাররা


দূনীর্তি মামলার রায় ঘোষনার দিন আজ : এমপি বদির কাছে দুদকের হার ! – টেকনাফ ভিশন\nবিকাল ৩:৩৬\tবুধবার\t২৫শে মে, ২০২২ খ্রিস্টাব্দ\t১১ই জ্যৈষ্ঠ, ১৪২৯ বঙ্গাব্দ\nদূনীর্তি মামলার রায় ঘোষনার দিন আজ : এমপি বদির কাছে দুদকের হার !\nটেকনাফ ভিশন ডেস্ক : এমপি বদির বিরুদ্ধে দায়েরকৃত দূদকের মামলার রায় ঘোষনার দিন আজ। দূনীর্তির মামলায় উখিয়া টেকনাফের এমপি আব্দুর রহমান বদির কাছে হেরে যাবেই এমনটি মনে করেন স্থানীয় জনসাধারন। নিবাচর্নী আসনের ভোটারদের মনে এমন ধারনা। কারন আব্দুর রহমান বদির এখনো জয় রয়েছে। কিভাবে মামলা মোকাবেলা করতে হয় তা তাঁর জানা রয়েছে। বিভিন্ন সময়ে এ সাংসদের বিরুদ্ধে প্রায় ২২ টি মামলা হয়েছিলো। সব মামলই তিনি খালাস পান বা রাজনৈতিক মামলা হিসেবে অব্যাহতি পান। এসব ধারনা থেকে এলাকাবাসী মনে করেন সাংসদ আব্দুর রহমান খালাস পাবেন। দূনীতি দমন কমিশন (দূদক) হারবে এ মামলায়। এ প্রসংগে টেকনাফ উপজেলা আওয়ামীলীগ সহ সভাপতি জহির হোসেন বলেন, অত্যান্ত জনপ্রিয় এ সাংসদ এলাকায় দানবীর হিসেবে পরিচিত । তার বিরুদ্ধে আবার দূনীতি মামলায় সাজা হবে তা কেউ কামনা করে না। তিনি এ মামলা থেকে মুক্ত হয়ে এলাকায় “রাজা” বেশে ফিরে আসবেন বলেও দাবী করেন।\nতথ্য অনুযায়ী, জীবনে প্রথম সংসদ সদস্য হওয়ার পর পাঁচ বছরে তার আয় বেড়েছে ৩৫১ গুণ। আর নিট সম্পদ বেড়েছে ১৯ গুণের বেশি। অভিযোগ রয়েছে, হলফনামায় বদি কেবল আয়কর বিবরণীতে প্রদর্শিত অর্থ ও সম্পদের কথা উল্লেখ করেছেন। তিনি গত পাঁচ বছরে আয় করেছেন ৩৬ কোটি ৯৬ লাখ ৯৯ হাজার ৪০ টাকা। টেকনাফ স্থলবন্দর দিয়ে মিয়ানমারের সঙ্গে আমদানি-রপ্তানি বাণিজ্য ও টেকনাফে জ্বালানি তেলের ব্যবসা করে এ টাকা অর্জন করেছেন বলে হলফনামায় উল্লেখ করেছেন তিনি। হলফনামা অনুসারে এমপি বদির বার্ষিক আয় ৭ কোটি ৩৯ লাখ ৩৯ হাজার ৮০৮ টাকা। আর বার্ষিক ব্যয় দুই কোটি ৮১ লাখ ২৯ হাজার ৯২৮ টাকা।\n২০০৮ সালের হলফনামায় চিত্র:\n২০০৮ সালে নবম জাতীয় সংসদ নির্বাচনের আগে জমা দেয়া হলফনামায় বদি বলেছেন, তখন তার বার্ষিক আয় ছিল দুই লাখ ১০ হাজার ৪৮০ টাকা। আর ব্যয় ছিল দুই লাখ ১৮ হাজার ৭২৮ টাকা। তখন (২০০৮) বিভিন্ন ব্যাংকে তার মোট জমা ও সঞ্চয়ী আমানত ছিল ৯১ হাজার ৯৮ টাকা। পাঁচ বছরের মাথায় এসে তা বেড়ে দাঁড়িয়েছে আট কোটি পাঁচ লাখ ১০ হাজার ২৩৭ টাকা। তার হাতে ২০০৮ সালের নভেম্বরে নগদ টাকা ছিল দুই লাখ সাত হাজার ৪৮ টাকা। আর এখন ৫০ লাখ টাকা। এছাড়া এখন স্ত্রীর কাছে নগদ টাকা আছে ১৫ লাখ ৯৯ হাজার ২৬৫ টাকা।\nআয়কর বিবরণীতে তিনি দেখিয়েছেন, সাত কোটি ৩৭ লাখ ৩৭ হাজার ৮০৮ টাকা। আর নিট সম্পদের পরিমাণ বলা হয়েছে নয় কোটি ১৯ লাখ ৬৭ হাজার ৫৬৩ টাকা। পাঁচ বছর আগে ২০০৮ সালের আয়কর বিবরণী অনুসারে, তখন তার বার্ষিক আয় ছিল দুই লাখ ১০ হাজার ৮৮০ টাকা। আর নিট সম্পদ ছিল ৪৭ লাখ ৭৯ হাজার ৮৮৩ টাকার।\nএসব বিবেচনায় বদির অবৈধ সম্পদ অর্জন ও আয়কর প্রদানে তথ্য গোপনে যাচাই করতে দুদকের উপ-পরিচালক আহসান আলীর নেতৃত্বে একটি দল ২০১৪ সালের জানুয়ারীতে সরেজমিন তদন্তে কক্সবাজারে আসেন। এর আগে ১২ জানুয়ারি বদির অবৈধ সম্পদ অর্জনের অভিযোগ অনুসন্ধানের সিদ্ধান্ত নেয় কমিশন। এ অনুসন্ধানের অংশ হিসেবেই স্ত্রীসহ বদির সমস্ত আয়কর নথিও জব্দ করা হয়। অনেক তথ্যানুসন্ধানের পর ২০১৪ সালের ২১ আগস্ট দুদকের উপ-পরিচালক মোহাম্মদ সোবহান বদির বিরুদ্ধে মামলা করেন। অবশ্য সাংসদ বদি পরে এ মামলায় জামিন নিয়ে আইনী ভাবে মামলা মোকাবেলা করে আসছেন।\nএদিকে দেশ থেকে দুর্নীতি নির্মূলে কাজ করে চলেছে দুর্নীতি দমন কমিশন (দুদক)। তবে পরিসংখ্যান মতে কুলিয়ে উঠতে পারছে না সংস্থাটি। গত ২৪ অক্টোবর সোমবার দুদক প্রকাশিত ২০১৫ সালের ‘বার্ষিক প্রতিবেদন’ অনুযায়ী, ওই বছর কমিশনের দায়ের করা ৩০৬টি মামলা বিচারিক আদালতে নিষ্পত্তি হয়। এর মধ্যে ২০৭টি মামলায় আসামিরা খালাস পান অর্থাৎ হেরেছে দুদক। অন্যদিকে ৯৯টি মামলায় সাজা হয় আসামিদের। হিসাব অনুযায়ী, দুদক গত বছর প্রায় ৬৮ শতাংশ মামলায় হেরেছে এবং ৩২ শতাংশে জয়ী হয়েছে। প্রতিবেদনটিতে দুর্নীতি দমন কমিশনের প্রোপট ও পরিচিতি, দুর্নীতির বিরুদ্ধে প্রতিকারমূলক পদক্ষেপ, দুর্নীতি প্রতিরোধ, গণশুনানি, প্রাতিষ্ঠানিক সমতা বৃদ্ধি, কমিশনের তথ্য ব্যবস্থাপনা, আগামী অভিযাত্রায় কমিশনের কর্মপরিকল্পনা ও সুপারিশমালাসহ আটটি অধ্যায় রয়েছে।\nওই দিন বিকাল ৩টায় রাষ্ট্রপতি মো. আবদুল হামিদের কাছে দুদকের ২০১৫ সালের বার্ষিক প্রতিবেদন হস্তান্তর করা হয়। দুদক চেয়ারম্যান ইকবাল মাহমুদের নেতৃত্বাধীন চার সদস্যের এক প্রতিনিধি দল বঙ্গভবনে আনুষ্ঠানিকভাবে এ প্রতিবেদন পেশ করে বলে জানান সংস্থাটির জনসংযোগ কর্মকর্তা প্রণব কুমার ভট্টাচার্য্য। প্রতিনিধি দলের অন্য সদস্যরা হলেনÑ কমিশনার ড. নাসিরউদ্দীন আহমেদ, এএফএম আমিনুল ইসলাম ও সচিব আবু মো. মোস্তফা কামাল। উল্লেখ্য, দুর্নীতি দমন কমিশন, ২০০৪-এর ২৯ (১) ধারা অনুযায়ী, প্রতিবছর পূর্ববর্তী বছরের সম্পাদিত কার্যাবলি সম্পর্কে একটি প্রতিবেদন রাষ্ট্রপতির কাছে পেশ করার বাধ্যবাধকতা রয়েছে। সেই ধারা অনুযায়ীই প্রতিবেদনটি রাষ্ট্রপতির কাছে পেশ করা হয়।\nএ প্রসঙ্গে দুদক সচিব আবু মো. মোস্তফা কামাল\nবলেন, বিভিন্ন কারণে দুদক বেশির ভাগ মামলায় হেরেছে। কী কারণে দুদক মামলায় হারছে, সেসব ত্রুটি-বিচ্যুতি চিহ্নিত করেছি। আমাদের চেষ্টায় যেখানে-যেখানে ঘাটতি ছিল, সে পয়েন্টগুলো আমরা চিহ্নিত করেছি। তিনি আরও বলেন, চলতি বছর জানুয়ারি থেকে আগস্ট পর্যন্ত মামলাগুলোয় সাজার হার বেড়েছে; ৩৭ শতাংশ থেকে ৪৯.২ শতাংশে দাঁড়িয়েছে। আমরা মামলার সাজার হার বাড়ানোর বিষয়ে সচেতন আছি।\nপ্রতিবেদনে উল্লেখ করা হয়েছে, ২০১৫ সালে মোট ১০ হাজার ৪১৫টি দুর্নীতির অভিযোগ জমা পড়ে দুদকে। যাচাই-বাছাই শেষে ১ হাজার ২৪০টি অভিযোগ অনুসন্ধানের জন্য গৃহীত হয়। একই সময়ে বিচারিক আদালতে কমিশন আমলের ৩ হাজার ৯৭টি এবং ব্যুরো আমলের ১ হাজার ৮০টিসহ মোট ৪ হাজার ১৭৭টি মামলা বিচারাধীন ছিল। এসব মামলার মধ্যে বিচারকার্য চলমান ছিল ৩ হাজার ৩৫৭টি। বাকি ৮২০টি মামলা স্থগিত ছিল। গত বছর কমিশন আমলের ১৮৮টি এবং ব্যুরো আমলের ১১৮টিসহ মোট ৩০৬টি মামলার বিচারকার্য নিষ্পত্তি করা হয়। নিষ্পত্তিকৃত মামলাগুলোর মধ্যে ২০৭টি মামলার আসামিরা খালাস এবং ৯৯টি মামলার আসামিরা সাজা পেয়েছেন। অর্থাৎ ২০১৫ সালে ৬৮ শতাংশ মামলায় আসামিরা খালাস এবং ৩২ শতাংশ মামলায় সাজা পেয়েছে।\nপ্রতিবেদন অনুযায়ী, সুপ্রিম কোর্টের আপিল বিভাগ ও হাইকোর্ট বিভাগে দুদকের মামলার কার্যক্রম পরিচালনার জন্য ৫৮ জন আইনজীবী নিযুক্ত করা হয়েছে। এ ছাড়া ৫ জন আইনজীবীকে কমিশন আপিল বিভাগে ‘অ্যাডভোকেট অন রেকর্ড’ হিসেবে নিযুক্ত করেছে। দুদকের মামলা পরিচালনা করতে ঢাকার ১৩টি বিশেষ জজ আদালতে ১৩ জন আইনজীবী দায়িত্ব পালন করছেন। ঢাকা বিভাগে ৬০, চট্টগ্রাম বিভাগে ৩৫, রাজশাহী ও রংপুর বিভাগে ৫০, খুলনা বিভাগে ২৬, বরিশাল বিভাগে ১৯ ও সিলেট বিভাগে ১৯ জন আইনজীবী নিযুক্ত করা আছে।\nদুদকের জনসংযোগ কর্মকর্তা প্রণব কুমার ভট্টাচার্য্য বলেন, ব্যুরো আমলের মামলাগুলোতে দুদক বেশি হারছে। এসব মামলায় অভিযুক্ত ব্যক্তির মৃত্যু হওয়া, সাক্ষী খুঁজে না পাওয়া ও নথিপত্র নষ্ট হওয়ার কারণে হারই বেশি হয়। মামলা দায়েরের ক্ষেত্রে তড়িঘড়ি, তদন্তে প্রক্রিয়াগত ত্রুটি, দুর্বল অভিযোগপত্র দাখিল, বিচারকার্যে ধীরগতি, আইনের ফাঁকফোকর থাকায় দুর্নীতির মামলায় বেশির ভাগ আসামি খালাস পেয়ে যান।\nনিউজটি পড়া হয়েছেঃ- ৮০৫\nহ্নীলা-বাহারছড়া ঢালাপথে কার্পেটিং উন্নয়ন কাজের উদ্বোধন\nআগস্ট ১৫, ২০১৯0\nদেশে ফিরিয়ে আনা যাচ্ছে না খুনিদের\nআজাদ হোসেন সুমন : রেড অ্যালার্ট জারি, কূটনৈতিক তৎপরতা, নানাবিধ লবিং করেও বিদেশের মাটি থেকে ফিরিয়ে আনা যাচ্ছে না বঙ্গবন্ধুর হত্যাকারীদের। পলাতক ছয়জন হলেন-আব্দুর রশিদ, শরিফুল হক ডালিম, এ\nআগস্ট ৭, ২০১৯0\n৮ আগষ্ট একযোগে দিনব্যাপী কক্সবাজার জেলার সকল সরকারি, আধা সরকারি, বেসরকারি প্রতিষ্ঠানে পরিষ্কার পরিচ্ছন্নতা অভিযান\nপ্রেস রিলিজ : আগামী ০৮ আগষ্ট তারিখে একযোগে সকাল ১০ঃ০০ টা হতে দিনব্যাপী কক্সবাজার জেলার সকল সরকারি, আধা সরকারি, বেসরকারি, স্বায়ত্তশাসিত প্রতিষ্ঠান, সকল শিক্ষা প্রতিষ্ঠান, ধর্মীয় প্রতিষ্ঠান, গৃহস্থালি\nঅক্টোবর ২১, ২০১৯0\nযমুনা : শুল্ক মুক্ত গাড়ি আমদানি সুবিধা নিয়ে পরবর্তীতে তা বিক্রি করে শুল্ক ফাঁকির অভিযোগে দুদকের মামলায় চাঁপাইনবাবগঞ্জ সদর থেকে নির্বাচিত এমপি এবং বিএনপির যুগ্ম মহাসচিব হারুন অর রশীদকে ৪০৯ ধারায় ৫ বছরে


ত্যাগের মহিমায় পালিত হচ্ছে খুশির ঈদ: পবিত্র ঈদ উল আযহা – শীর্ষবিন্দু\nপ্রচ্ছদ/জাতীয়/ত্যাগের মহিমায় পালিত হচ্ছে খুশির ঈদ: পবিত্র ঈদ উল আযহা\nত্যাগের মহিমায় পালিত হচ্ছে খুশির ঈদ: পবিত্র ঈদ উল আযহা\nশীর্ষবিন্দু নিউজ: আজ ১০ জিলহজ, সোমবার পবিত্র ঈদুল আজহা। যথাযথ ধর্মীয় ভাবগাম্ভীর্য ও ত্যাগের মহিমায় উৎসবমুখর পরিবেশে সারা দেশে উদযাপিত হচ্ছে পবিত্র ঈদুল আজহা। ত্যাগের আহ্বান নিয়ে সোমবার বাংলাদেশে উদযাপিত হবে ঈদুল আজহা, যে উৎসবে পশু কোরবানির মধ্য দিয়ে নিজের ভেতরের কলুষতাকে বলি দেওয়া ইসলামের শিক্ষা।\nমুসলমানদের অন্যতম বৃহৎ এই ধর্মীয় উৎসব বাংলাদেশে পরিচিত কোরবানির ঈদ নামে। অবশ্য সৌদি আরবের সঙ্গে মিল রেখে শনিবারই ঈদ উদযাপন করেছেন দেশের শতাধিক গ্রামের মানুষ। প্রতিবারের মতো এবারো দেশের বৃহত্তম ঈদ জামাত হবে কিশোরগঞ্জের শোলাকিয়া ঈদগাহ ময়দানে। আর রাজধানীতে ঈদের প্রধান জামাত সকাল সাড়ে ৮টায় জাতীয় ঈদগাহ ময়দানে অনুষ্ঠিত হয়।\nবায়তুল মোকাররম জাতীয় মসজিদে ঈদের প্রথম জামাত অনুষ্ঠিত হয় সকাল সাতটায়। এরপর হাইকোর্ট সংলগ্ন জাতীয় ঈদগাহে সকাল সাড়ে আটটায় ঈদের প্রধান জামাত শুরু হয়। এ ছাড়া সারা দেশের বিভিন্ন মসজিদ ও ঈদগাহে ঈদের জামাত অনুষ্ঠিত হয়। মন্ত্রী পরিষদের সদস্য, সংসদ সদস্য ও বিচারপতিসহ বিভিন্ন শ্রেণি-পেশার মানুষ জাতীয় ঈদগাহে নামাজ আদায় করেন। এছাড়া বায়তুল মোকাররম জাতীয় মসজিদে সকাল ৭টা থেকে এক ঘণ্টা পরপর পাঁচটি ঈদ জামাত হয়।\nমহান আল্লাহর সন্তুষ্টি লাভের উদ্দেশ্যে পশু কোরবানির মধ্য দিয়ে দেশের মুসলিম সম্প্রদায় তাদের অন্যতম প্রধান ধর্মীয় উৎসব ঈদুল আজহা উদযাপন করছে। ঘরে ঘরে ত্যাগের আনন্দে মহিমান্বিত হচ্ছে মন। ঈদের নামাজের পরপরই বিভিন্ন স্থানে শুরু হয়েছে পশু কোরবানি। এবার রাজধানীতে গরুর সরবরাহ ভাল থাকায় দাম ছিল মোটামুটি গতবারের মতোই। দেশের বিভিন্ন স্থান থেকে গরু নিয়ে রাজধানীর হাটে আসা ব্যবসায়ীদের অনেকেই কাঙ্ক্ষিত লাভ না পাওয়ার কথা বলেছেন।\nকোরবানির পর ঢাকাকে পরিচ্ছন্ন রাখতে প্রায় ১৩ হাজার কর্মীর পাশাপাশি বর্জ্যের দুর্গন্ধ দূর করতে এবছর বিশেষ ধরনের পলিব্যাগ বিতরণের পরিকল্পনা করেছে ঢাকার দুই সিটি কর্পোরেশন। এরমধ্যে ঢাকা উত্তর সিটি কর্পোরেশন দুর্গন্ধ দূর করতে ব্যাকটেরিয়ার তৈরি বিশেষ স্প্রে ব্যবহার করার উদ্যোগ নিয়েছে। ঈদের দিন থেকে পরের ৪৮ ঘন্টা জুড়ে এই পরিচ্ছন্নতার কাজ চলবে বলে জানিয়েছেন ঢাকা সিটি কর্পোরেশন উত্তর ও দক্ষিণের দুই প্রধান বর্জ্য ব্যবস্থাপনা কর্মকর্তা।\nতারা জবাই করা পশুর রক্ত ও অপ্রয়োজনীয় অংশ নর্দমা কিংবা যেখানে সেখানে না ফেলে ডাস্টবিনে ফেলতে এবং দ্রুত বর্জ্য অপসারণের জন্য প্রয়োজনে সিটি কর্পোরেশনকে খবর দিতে অনুরোধ করেছেন। এদিকে আবহাওয়া অধিদপ্তর বলছে, বর্ষা মৌসুমের বিদায়কালে মৌসুমী বায়ু সক্রিয় থাকায় ঈদের দিন দেশের কোথাও কোথাও হালকা বৃষ্টি হতে পারে। তবে দিনের অধিকাংশ সময় থাকবে রৌদ্রোজ্জ্বল।\nপ্রায় চার হাজার বছর আগে মহান আল্লাহর সন্তুষ্টি লাভের জন্য হজরত ইব্রাহিম (আ.) তাঁর ছেলে হজরত ইসমাইল (আ.)-কে কোরবানি করার উদ্যোগ নিয়েছিলেন। কিন্তু পরম করুণাময়ের অপার কুদরতে হজরত ইসমাইল (আ.)-এর পরিবর্তে একটি দুম্বা কোরবানি হয়ে যায়। হজরত ইব্রাহিম (আ.)-এর সেই ত্যাগের মহিমার কথা স্মরণ করে মুসলিম সম্প্রদায় জিলহজ মাসের ১০ তারিখে আল্লাহর অনুগ্রহ লাভের আশায় পশু কোরবানি করে থাকেন। তবে ঈদের পর দুই দিন, অর্থাৎ ১১ ও ১২ জিলহজেও পশু কোরবানি করার ধর্মীয় বিধান রয়েছে।\nআজ সকালে ঈদের দুই রাকাত ওয়াজিব নামাজ আদায়ের জন্য মুসল্লিরা স্থানীয় ঈদগাহ বা মসজিদে সমবেত হন। ধনী-গরিবের ভেদাভেদ ভুলে সবাই এক কাতারে দাঁড়িয়ে ঈদের নামাজ আদায় করেন। নামাজ শেষে নিজের পাপমোচন এবং পরিবার-পরিজন, দেশ ও মুসলিম উম্মাহর জন্য দোয়া চেয়ে আল্লাহর দরবারে মোনাজাত করেন। নামাজ শেষে অনেকেই যান কবরস্থানে স্বজনের কবর জিয়ারত করতে। অশ্রুসিক্ত হয়ে চিরকালের জন্য চলে যাওয়া স্বজনের আত্মার মাগফিরাত কামনা করে আল্লাহর দরবারে করজোড়ে মোনাজাত করেন তাঁরা।\nঈদ উপলক্ষে সোমবার সরকারি ও বেসরকারি গুরুত্বপূর্ণ ভবনগুলোতে জাতীয় পতাকা তোলা হবে। বিভিন্ন সড়ক ও গুরুত্বপূর্ণ স্থাপনা ইতোমধ্যে সাজানো হয়েছে মনোরম সাজে। রাতে থাকছে আলোকসজ্জার ব্যবস্থা। ঈদের দিন দেশের বিভিন্ন হাসপাতাল, কারাগার, সরকারি শিশু সদন, ছোটমনি নিবাস, সামাজিক প্রতিবন্ধী কেন্দ্র, আশ্রয়কেন্দ্র, ভবঘুরে কল্যাণ কেন্দ্র ও দুস্থ কল্যাণ কেন্দ্রগুলোতে বিশেষ খাবার পরিবেশন করা হবে।\nঈদুল আজহা উপলক্ষে রাষ্ট্রপতি মো. আবদুল হামিদ ও প্রধানমন্ত্রী শেখ হাসিনা দেশবাসীকে শুভেচ্ছা জানিয়েছেন। বিএনপি চেয়ারপার্সন খালেদা জিয়াও এক বার্তায় দেশবাসীকে ঈদের শুভেচ্ছা জানিয়েছেন। ঈদ উপলক্ষ সরকারি-বেসরকারি টেলিভিশন চ্যালেনগুলো কয়েকদিন ধরে প্রচার করছে বিশেষ অনুষ্ঠান। সংবাদপত্রগুলোও এ উপলক্ষে বিশেষ সংখ্যা প্রকাশ করেছে।\nপাথর খেকো সিন্ডিকেটের আগ্রাসনে ক্ষত-বিক্ষত কোম্পানীগঞ্জের শারফিন টিলা\nঈদ জামাতে লাখো মুসল্লির উপস্থিতি শোলাকিয়া ময়দানে


প্রতিবাদী চট্টলা- জেগে উঠুন সবাই, যোগ দিন আমাদের সাথে – ইস্টিশন ব্লগ\nAuthor: সাদা পেন্সিল Published Date: ফেব্রুয়ারি ৬, ২০১৩\nট্রাইবুনালের ঘোষিত রায়ে কাদের মোল্লাকে যে শাস্তি দেয়া হয়েছে, তা নিতান্তই সামান্য। হ্যাঁ এদের মত হায়েনাদের জন্যে মৃত্যুদন্ডও লঘু, তবে এর চেয়ে বড় শাস্তির বিধান আমাদের কাছে নেই। এবং আমরা যেহেতু আইন নিজের হাতে তুলে নিতে চাইনা, আশা করেছি আইন তাদের সঠিক বিচার করবে। কিন্তু তা হয়নি। শত শত মানুষ হত্যার দায়ে প্রমানিত আসামি কাদের মোল্লা, যে কিনা কারাগারে অলরেডি বন্দি তাকে দেয়া হয়েছে ১৫ বছরের সাজা??\nমানি না আমরা এই রায়! রাজাকারের নৃশংসা পাশবিকতার রায় ১৫ বছরের সাজা মানিনা।\nমনের সুপ্ত দাবীতে আজকের দিনটিতে ছুটে আসুন। ‘আমি যাবো না, তাঁরা যাবে’ এই ভাবনা যদি সবার মনে থাকে, তবে দাবী আদায়ে দুই জনও পাওয়া যাবে না। একটু চিন্তা করুন, আজ যদি একাত্তরের মার্চ পরবর্তী কোন মাস হতো। আপনি কি চুপ থাকতেন? না, আমরা জানি, আপনিও স্বাধীন বাঙলা রাষ্ট্রের দাবীতে নিজের সর্বোচ্ছ করতেন। আজ আপনাকে যুদ্ধ করতে হবে না, শুধু সমর্থন চাচ্ছি রাজাকারের ফাঁসির দাবীতে। আজ হয়তো আপনি সমাবেশে না যাওয়ার সিদ্ধান্ত নিয়েছেন। কিন্তু দুই দিন পর কি আপনি এই দিনটি ফিরে পাবেন? হয়তো নিজের কিছু মূল্যবান সময় দেশের জন্য ব্যায় করলেন। তবুও তো একদিন গর্ব করে বলতে পারবেন, ‘রাজাকারের ফাঁসির দাবীতে আপনিও মশাল হাতে ছিলেন।’ – চিন্তীত সৈকত\nতাহলে চলে আসুন,\nচট্টগ্রামে- প্রেস ক্লাবে বিকাল ৪টায় এবং শহীদ মিনারে ৫.৩০ মিনিটে।\nফেসবুকের ইভেন্ট পেজে দেখুন বিস্তারিত। দেরী করবেন না, দুপুরেরটা খেয়েই চলে আসুন।\nঢাকায়- শাহবাগে সারাদিন\nসিলেটে- সিলেট কেন্দ্রীয় শহীদ মিনারে বিকাল ৪টায়\n← দুষ্ট তোমরা, কিচ্ছু বুঝোনা। ট্রাইবুনাল তো বা… মানে ভালো!\nশিবির ভাইয়েরা-তোমাদের বলছি →\n৪ thoughts on “প্রতিবাদী চট্টলা- জেগে উঠুন সবাই, যোগ দিন আমাদের সাথে”\nফেব্রুয়ারি ৬, ২০১৩ at ৮:০৯ পূর্বাহ্ণ\nআমি আসতেছি বিক্ষোভে।\nআমি আসতেছি বিক্ষোভে। চট্টগ্রামের সকল অনলাইন এক্টিভিস্টদের আসার জন্য অনুরোধ জানালাম। পোস্টদাতাকে অনুরোধ করব পুরো কর্মসূচীর একটা লাইভ আপডেট এই পোস্টে দেওয়ার জন্য। যারা চট্টগ্রামের বাইরে থাকে এবং অন্য কোন ব্যস্তাতার কারণে আসতে পারেনি তারা চট্টগ্রামের আন্দোলনের সাথে সম্পৃক্ত রইল।\nআপনাকে ধন্যবাদ ইভেন্টটি শেয়ার করার জন্য।\nফেব্রুয়ারি ৬, ২০১৩ at ১০:২২ পূর্বাহ্ণ\nমৌলভীবাজারেও একটু আয়োজন\nমৌলভীবাজারেও একটু আয়োজন হচ্ছে। শেয়ার করার চেষ্টা করবো।\nফেব্রুয়ারি ৬, ২০১৩ at ৩:২৬ অপরাহ্ণ\nদুলাল ভাই, আমি চট্টগ্রামে\nদুলাল ভাই, আমি চট্টগ্রামে থাকি না। বন্ধুরা আয়োজনে ব্যস্ত, তাই তাদের অনুরোধে ইভেন্টটা ব্লগগুলিতে শেয়ার করছি তাতে যদি একটু হলেও সহায়তা দিতে পারি! আপডেটের জন্যে আপাতত আমার মত আপনারও হয়ত ইভেন্টের পেজটাইতেই ঢু মারতে হবে।\nজুলাই ১৩, ২০১৩ at ২:৩৯ অপরাহ্ণ


কৃষি আইনে কোর্টের স্থগিতাদেশ, তাও বিক্ষোভ জারি | বিশ্ব | DW | 12.01.2021\nকৃষি আইনে কোর্টের স্থগিতাদেশ, তাও বিক্ষোভ জারি\nতিনটি বিতর্কিত কৃষি আইনের উপর স্থগিতাদেশ জারি করলো সুপ্রিম কোর্ট। কৃষকদের সঙ্গে আলোচনার জন্য কমিটি।\nতিনটি কৃষি আইন বাতিলের দাবিতে দিল্লির সীমানায় আন্দোলনরত কৃষকরা।\nদিল্লির সীমানায় কৃষক আন্দোলনের জের। তিন বিতর্কিত কৃষি আইনের রূপায়ণ আপাতত সাসপেন্ড করল সুপ্রিম কোর্ট। তার মানে এই আইন এখন আর চালু থাকবে না। সর্বোচ্চ আদালত একটি কমিটি গঠন করেছে। সেই কমিটি আন্দোলনরত কৃষকদের সঙ্গে কথা বলে সমাধানের চেষ্টা করবে। কমিটি সুপ্রিম কোর্টের কাছে রিপোর্ট দেবে। প্রধান বিচারপতি বোবদের নেতৃত্বাধীন বেঞ্চের রায়, ''পরবর্তী নির্দেশ দেয়া পর্যন্ত তিনটি কৃষি আইন চালু করা যাবে না।'' এই তিন আইনের ফলে কৃষকদের সঙ্গে চুক্তি চাষ করতে পারতো কর্পোরেট সংস্থাগুলি। বড় প্রতিষ্ঠানগুলির শষ্য গুদামজাত করার ক্ষেত্রে ঊর্ধ্বসীমা উঠিয়ে দেয়া হয়েছিল।\nসুপ্রিম কোর্টের এই রায়ের পরেও আন্দোলন থেকে সরে আসছে না কৃষক সংগঠনগুলি। জয় কিষান সংগঠনের নেতা যোগেন্দ্র যাদব জানিয়েছেন, সুপ্রিম কোর্টের সিদ্ধান্তকে তাঁরা স্বাগত জানাচ্ছেন, কিন্তু তাঁদের দাবি হলো, তিনটি আইনকে পুরোপুরি বাতিল করতে হবে। সেই দাবিতে আন্দোলন চলবে। সুপ্রিম কোর্ট নিজের সুবিধার জন্য কমিটি করতে পারে। তার সঙ্গে কৃষকদের কোনো সম্পর্ক নেই। কৃষকরা আন্দোলন চালিয়ে যাবেন। প্রত্যাহার করার প্রশ্নই ওঠে না।\nপ্রধান বিচারপতি বলেছেন, ''এর সঙ্গে মানুষের জীবন-মৃত্যুর বিষয় জড়িত। আমরা এই আইন নিয়ে উদ্বিগ্ন। আমরা আন্দোলনকারীদের জীবন ও সম্পত্তি নিয়ে উদ্বিগ্ন। আমরা দ্রুত সমস্যার সমাধান করতে চাই। আমাদের হাতে একটিই ক্ষমতা আছে, আইনগুলি সাসপেন্ড করা।'' সেই ক্ষমতারই প্রয়োগ করেছে সর্বোচ্চ আদালত।\nদিল্লির রাজপথের দখল নিচ্ছেন কৃষকরা\nরাজধানী দিল্লি ও হরিয়ানার সীমান্তে রাস্তা আটকে বিক্ষোভ জানাচ্ছেন কৃষকরা৷ সদ্য পাস হওয়া কৃষি বিল মানতে না পারায় সরকারের সাথে আলোচনায় বসছে কৃষক সংগঠনগুলির নেতৃত্ব৷ কিন্তু এখনো কোনো সুরাহা হয়নি৷ চলছে কৃষকদের অবস্থান বিক্ষোভ৷\nকৃষকদের দাবির মুখে এখনো অনড় কেন্দ্রীয় সরকার৷ প্রতিবাদী কৃষকরা যাতে দিল্লির মূল রাস্তায় না ঢুকতে পারেন, সেজন্য যাতায়াতের পথ বন্ধ করে দিয়েছে কর্তৃপক্ষ৷\nক্ষমতাসীন দল ভারতীয় জনতা পার্টি (বিজেপি) সম্প্রতি সংসদে তিনটি কৃষি বিল পাশ করেছে৷ নতুন নিয়মের আওতায় এখন আর ফসলের জন্য কোনো নির্দিষ্ট ন্যূনতম দাম নির্ধারণ করতে পারবেন না কৃষকরা৷ খোলা বাজারের নিয়ম মেনেই ঠিক হবে ফসলের দাম৷ কৃষকদের বক্তব্য, এই নিয়মের কারণে কর্পোরেট সংস্থাগুলির প্রভাব বাড়বে, কমবে ফসল ফলানো কৃষকদের অধিকার৷\nফসলের ন্যূনতম দাম\nএমএসপি বা মিনিমাম সাপোর্ট প্রাইসের ব্যবস্থা এতদিন নিশ্চিত করেছে ফসলের দাম৷ এই এমএসপির সুবিধা তুলে দেওয়ায় বড় বড় কর্পোরেট সংস্থা কৃষকদের ক্ষতির কারণ হতে পারে৷\nচাপে স্থানীয় নেতৃত্ব\nযদিও স্থানীয় বিজেপি নেতৃত্ব বলছে যে, এমএসপির সুবিধা সরানো হবে না, কৃষক সংগঠনগুলির মত, তবুও বাড়বে কৃষিক্ষেত্রে কর্পোরেট হস্তক্ষেপ, যার কোপ এসে পড়বে ছোট চাষীদের ওপরেই৷ প্রতিবাদে বিজেপি কার্যালয়গুলির সামনে ও নেতাদের বাসস্থানের বাইরেও অবস্থানে রয়েছেন কৃষকরা৷ অনেক ক্ষেত্রেই গ্রামাঞ্চলে, যেখানে কৃষিনির্ভর পরিবারের বাস, সেখানে সমর্থন হারাচ্ছে বিজেপি৷\nপাঞ্জাবের রাজনীতিতে প্রভাব\nকৃষক সংগঠনগুলি সরাসরি কোনো রাজনৈতিক দলকে এই প্রতিবাদে না টানলেও, তাদের এই প্রতিবাদ সরকারকে চাপে রাখছে৷ পাঞ্জাবে বহুদিন ধরেই বিজেপির জোটসঙ্গী আকালি দল, যারা চলমান প্রতিবাদের পরিস্থিতিতে জোট ছেড়ে বেরিয়ে এসেছে৷ বলা হচ্ছে, এমনটা তারা করেছে স্থানীয় সমর্থন না হারাতে৷\nসম্মানের, জীবিকার প্রশ্ন\nপাঞ্জাবে একজন কৃষক গড়ে এক থেকে দুই হেক্টর জমির মালিক৷ তবে সেই জমি থেকে আয় খুব একটা বেশি নয়৷ বেশিরভাগ ক্ষেত্রে পরিবারের খরচ চালানোর জন্য তা যথেষ্টই হয়৷ ভারতের জনসংখ্যার দুই-তৃতীয়াংশ, অর্থাৎ প্রায় ১২০ কোটি মানুষই কৃষির উপর নির্ভরশীল৷ ফলে, তাদের জন্য এই প্রতিবাদ গুরুত্বপূর্ণ৷\nকিছু বদলাবে কি?\nকৃষকদের মত, তাদের সমস্যা শুনতে রাজি নয় কর্তৃপক্ষ৷ উল্টোদিকে, কৃষকদের বিরুদ্ধে সরকারের অভিযোগ, তারা ‘নতুন বিলগুলি ঠিক করে পড়েনি’, তারা‘অর্থনীতি বুঝতে নারাজ’, এবং তারা ‘অতীতেই আটকে আছে’৷ কৃষকরা ‘রাজনৈতিক ঘুঁটি’, এমনটাও শোনা গেছে সরকারের তরফে৷ কৃষকরা হলফ করে বলতে পারছেন না এখনো কতদিন পথ আঁকড়ে পড়ে থাকবেন৷ কিন্তু প্রতিবাদ থেকে সরে এলে তাঁদের কথা প্রচার করবার কোনো পন্থা থাকবে না বলে মনে করেন তারা৷\nকৃষকদের তরফে আইনজীবী এমএল শর্মা আদালতে জানিয়ে দেন, তাঁরা কমিটিতে থাকবেন না। তাঁরা প্রধানমন্ত্রীর সঙ্গে কথা বলতে চেয়েছিলেন। প্রধানমন্ত্রী বলেননি। বিচারপতিরা তখন বলেন, ''আমরা এখানে প্রধানমন্ত্রীকে ডাকতে পারি না। কারণ, এই মামলায় তিনি পার্টি নন। আর এটা রাজনীতি নয়। রাজনীতি ও বিচারবিভাগের মধ্যে ফারাক আছে। আপনাদের সহযোগিতা করতে হবে।''\nসরকারও কৃষকদের সঙ্গে আলোচনা করার জন্য আরো সময় চেয়েছিল। কিন্তু প্রধান বিচারপতি বোবদে বলেন, ''আপনারা কার্যকরভাবে বিষয়টি সামলাতে পারছেন বলে মনে হচ্ছে না। রক্তপাত হলে কে দায়ী থাকবে?''\nসর্বোচ্চ আদালতের কাছে সরকার জানায়, কৃষকরা যদি ২৬ জানুয়ারি প্রজাতন্ত্র দিবসের দিন কোনোরকম বাধা দেয়, তা হলে তা বিড়ম্বনার কারণ হবে। যোগেন্দ্র যাদব বলেছেন, ''২৬ জানুয়ারি আমাদের প্রস্তাবিত ট্র্যাক্টর মার্চের পরিকল্পনা বহাল আছে। কোথায় বলা আছে, কৃষক ওইদিন দিল্লিতে ঢুকতে পারবে না? আমরা তো জাতীয় পতাকাকেই উঁচুতে তুলে ধরতে চাইছি।''\nফলে সুপ্রিম কোর্ট আইন স্থগিত করার নির্দেশ দিলেও এখনো পর্যন্ত কৃষকরা আন্দোলন থেকে সরে আসছে না। ফলে সে দিক থেকে দেখলে, সর্বোচ্চ আদালতের রায়ে ধাক্কা খেয়েছে কেন্দ্রীয় সরকার। আইন স্থগিত হয়ে গেল। কৃষক আন্দোলনও উঠল না। সলিসিটার জেনারেল আবার বলেছিলেন, এই আন্দোলনে খালিস্তানিরা ঢুকে পড়েছে। আদালত নির্দেশ দিয়েছে, একদিনের মধ্যে তথ্যপ্রমাণ সহ হলফনামা দিতে হবে সরকারকে।\nকি-ওয়ার্ডস ভারত, কৃষক, কৃষি আইন, স্থগিত, সুপ্রিম কোর্ট, আন্দোলন\nদেড় বছর তিন কৃষি আইন স্থগিত রাখতে চান মোদী 21.01.2021\nঅবশেষে কৃষক আন্দোলনের সামনে অনেকটাই নতিস্বীকার করতে বাধ্য হলো নরেন্দ্র মোদী সরকার।\nমঙ্গলবার কৃষকদের ভারত বনধ 07.12.2020\nমোদী সরকার তাঁদের দাবি না মানায় মঙ্গলবার ভারত বনধের ডাক দিলেন কৃষকরা। সমর্থনে ১৮ বিরোধী দল।


তাপস গায়েনের দুটি `বিভ্রম’ » arts.bdnews24.com\nতাপস গায়েন | 11 Dec , 2017\nএকদিন এই আকাশ ছিল ঈশ্বরের প্রকাশ, আজ সেইখানে শুধু নক্ষত্রের সমাহার। এতো যে চুম্বকগতি, এতো যে বিদ্যুৎ বলরেখা, এইসব উপস্থিতি নিয়েও আমার আচ্ছন্নতায় আমি থেকে যাই নির্বাক। ফুলের শুভ্রতা আর বর্শার ফলকের মতো ক্ষিপ্রতা নিয়ে ধূমকেতু চলে গেছে, যেভাবে এই পৃথিবী পাড়ি দিয়ে চলে যায় সোনার সংসার, কিন্তু রেখে যায় অপরিচ্ছন্ন দর্পণ, ভাঙা আধুলির মতো কিছু সঞ্চয়, আর শরীরে অপরিচিতের প্রেম।\nশেষ বিকালের আলোয় অপসৃয়মান হতে থাকে প্রিয় নদীর বাঁক, যেভাবে হারিয়ে ফেলেছি পিতার আদল আর মাতৃমুখ! তবু জেটিতে নোঙ্গর করেছে যে জাহাজ, তার মাস্তুলে চক্রাকারে পাক খায় সিগ্যল, আর তাদের ডানা থেকে খসে পড়ে অনির্নীত সময়। এই পৃথিবীতে এসে দেখে গেলাম অগ্ন্যূৎপাত, ভূমিকম্প, কালবৈশাখীর ঝড়, আর মানুষের উৎসব। প্রাণের প্রকাশ নিয়ে বাজে যুদ্ধের দামামা, আর বীরের শরীর নিয়ে উড়ে চলে পরিযায়ী পাখি মহাদেশব্যাপী। এই যে মহানগরী, যেখানে ভীড়েছি আমি, ভীড়েছে বিভিন্ন গোত্র আর বর্ণের মানুষ আর তাদের অভিজ্ঞান, তাদের ব্যর্থ প্রেম, আর ধ্বংসের প্রবৃত্তি। বিবিধ পানশালায় মাতাল আমি জীবনকে নিরন্তর পুণ্য করে তুলি।\nএরই মাঝে আলোর তরঙ্গ তুমি; তুমি ধুলির বিস্তার। প্রবল বর্ষায় প্রাণের মৃত্তিকা তুমি, তুমি মাটির প্রতিমা, আবার তুমিই ইলেকট্রন দূহিতা। রাত গভীর হলে ভাবি, সমুদ্রতরঙ্গে তুমি ছিলে, আর নাবিকেরবেশে ছিলাম আমি। উৎসব-নিমিত্তে, ধুলিধূসরিত এই পৃথিবীর পথে আজও জেগে আছি। কতো সহস্র আলোকবর্ষ পেরিয়ে চুম্বক-বিদ্যুত বলয়িত এই পৃথিবীতে আজ দেখি তোমার অধিষ্টান!\nনিউইয়র্ক, ডিসেম্বর ১১, ২০১৭\nনদীর কেলাসিত জল। তার তীরে দীর্ঘ পাইন-বীথির পথ ধরে উড়ে যায় পরিযায়ী পাখি উষ্ণতর গোলার্ধের দিকে। নক্ষত্রময় আকাশের দিকে তাকিয়ে ভাবি- কবে জন্ম হয়েছিল এই পৃথিবীর! নদীর নাব্যতাকে মান্য করে আমার জন্ম হয়েছিল বাংলায়। রোরুদ্ধমান এই জীবন, তাই এতো জন্ম অভিষেক, তাই এতো পানশালা, চায়ের স্টল আর পানের দোকান।\nজীবনের নশ্বরতাকে অনুভবে নিয়ে এসে, তির্থাঙ্কর, আপনাকে পিতাশ্রী হিসেবে জেনেছি। আপনার হাসি, আপনার চাহনি, আর কৌতুক এই পৃথিবীর পথে আমাকে বেধে রাখে। ধূমকেতুর গতিপথ দেখে উল্কার পতনের কথা ভাবি। আপনার মুখাবয়বে জেগে ওঠে রঙধনু, যা কেবলই বিস্তৃত হতে থাকে মহানগরী থেকে বনবীথির দিকে, যেখানে উড়ছে মহাকালের পরিযায়ী পাখি!\nসারাদিন ঝরেছে বরফ। জ্যোতিষ্কময় মহাকাশ, তার নীচে আজ রাতে ক্রন্দনরত আমি, কারণ আমিও যে জন্মেছি!\n“সারাদিন ঝরেছে বরফ। জ্যোতিষ্কময় মহাকাশ, তার নীচে আজ রাতে ক্রন্দনরত আমি, কারণ আমিও যে জন্মেছি!”\nশুধু কান্না নয়, জন্ম ঋণ যদি থাকে তবে কিছু দিতেও হবে।\nতাপস গায়েনের কবিতার নিম্নগতি দেখে আমি একটু হতাশ। তাপস এর চেয়ে ভালো কবিতা লিখতেন। এ দু’টো রচনাকে ঠিক কবিতা বলতে আমি কুন্ঠিত; কিছু সুচিন্তিত শব্দসম্ভার বলা যেতে পারে বড়জোর। বিডিনিউজ২৪ -এর কাছে একজন কবিতা পাঠক হিসেবে আরও মানোত্তীর্ণ কবিতা আশা করি ভবিষ্যতে। ধন্যবাদ।


ডোমেইন যেখান থেকে কিনবো, সেখান থেকে কি রিনিউ করতে হবে ? | Bargain Domain\nডোমেইন যেখান থেকে কিনবো, সেখান থেকে কি রিনিউ করতে হবে ?\nডোমেইন কোন না কোন রেজিস্ট্রার কোম্পানির আন্ডারে থাকে, আপনার ডোমেইনটি যে রেজিস্ট্রার কোম্পানিতে থাকবে সেই রেজিস্ট্রার কোম্পানি থেকেই রিনিউ করতে হবে।\nতবে আপনি চাইলে রেজিস্ট্রার কোম্পানি পরিবর্তন করতে পারেন। ডোমেইন ট্রান্সফার এর মাধ্যমে এক রেজিস্ট্রার থেকে অন্য রেজিস্ট্রার কোম্পানিতে ডোমেইন নিতে পারবেন।\nএখন আপনি যদি কোন মার্কেটপ্লেস থেকে ডোমেইন ক্রয় করেন। সেক্ষেত্রে মার্কেটপ্লেস কতৃপক্ষ ডোমেইন ট্রান্সফার এর জন্য অথোরাইজেশন কোড/ইপিপি কোড দিয়ে দিবে, তখন এই কোড এর মাধ্যমে আপনার পছন্দের রেজিস্ট্রার কোম্পানিতে ডোমেইন ট্রান্সফার করে নিয়ে নিতে পারবেন।\nআবার, ডোমেইন এর মালিকানা হস্তান্তর কোন মার্কেটপ্লেসের ফাস্ট ট্রান্সফার সার্ভিসের মাধ্যমে বা পুশ মুভ এর মাধ্যমে হতে পারে।\nনোট, ট্রান্সফারঃ ডোমেইন ট্রান্সফার করতে সাধারনত রেজিস্ট্রেশন এর সম-পরিমান টাকা নেওয়া হয় এবং ট্রান্সফারের পর ডোমেইনের বর্তমান মেয়াদ এর সাথে, এক বছর সময় যুক্ত করে দেওয়া হয়। ডোমেইন ট্রান্সফার ডোমেইন রিনিউ এর মতনই কাজ করে শুধু রেজিস্ট্রার কোম্পানি পরিবর্তন হয়।\nপুশ মুভঃ ডোমেইন পুশ মুভ করলে রেজিস্ট্রার কোম্পানি পরিবর্তন হবে না, ডোমেইন পুশ মুভ করলে শুধু মালিকানা পরিবর্তন হবে। ডোমেইন পুশ মুভ হয়ে থাকে, রেজিস্ট্রার কোম্পানির পোর্টালের এক একাউন্ট থেকে অন্য একাউন্টে। ডোমেইন এর বসয় ৫ মিনিট হলে ও সমস্যা নেই এবং পুশ মুভের জন্য কোন প্রকার ফি দিতে হবে না। পুশ মুভ এক দমই ফ্রি। পুশ মুভ করলে ডোমেইনের মেয়াদ বৃদ্ধি পায় না।\nডোমেইন রিনিউঃ আপনি ডোমেইন নাম রেজিস্ট্রেশন সর্বনিম্ন ১ বছর থেকে সর্বোচ্চ ১০ বছরের জন্য করতে পারবেন। ডোমেইন রিনিউ করার ক্ষেত্রে, আপনি সর্বনিম্ন ১ বছর থেকে সর্বোচ্চ ১০ বছরের জন্য রিনিউ করতে পারবেন।\nআপনি যখন ডোমেইন নামটি রিনিউ করবেন না, তখন আপনার ডোমেইনটি রেজিস্ট্রার কোম্পানি ডিলেট করে দিবে। অথবা আপনার ডোমেইনটি এক্সপায়ার অকশনে দিয়ে দিবে। আপনি রিনিউ না করলে ডোমেইনটির মালিকানা হারাবেন।\nআপনার ডোমেইনটি ভাল কি ওয়ার্ড হলে, রেজিস্ট্রার কোম্পানি ডিলেট করে দিলে অনেকে ব্যাক অর্ডার করে নিয়ে যাওয়ার চেষ্টা করবে।\nআবার, রেজিস্ট্রার কোম্পানি এক্সপায়ার অকশনে দিলে অনেকে বিড করে ডোমেইনটি জিতে নেওয়ার চেষ্টা করবে।\nনোটঃ সময় এবং ডোমেইন কারো জন্য অপেক্ষা করে না।


ভিন্ন স্বা‌দের খবর - ডেইলি সাতক্ষীরা\nভিন্ন রকম খবর: নোয়াখালী বিজ্ঞান ও প্রযুক্তি বিশ্ববিদ্যালয়ে (নোবিপ্রবি) গাঁজা সেবনকালে ৩ ছাত্রী আটক করেছে বিশ্ববিদ্যালয় প্রশাসন। শুক্রবার (১৫ নভেম্বর) বিশ্ববিদ্যালয়ে বিবি খাদিজা হলে অনুমানিক রাত সাড়ে এগারোটার দিকে এ ঘটনা ঘটে। আটককৃতরা বিবিএ ডিপার্টমেন্টের ২০১৫-১৬ শিক্ষাবর্ষ, অর্থনীতি বিভাগের ২০১৬-১৭ শিক্ষাবর্ষ এবং বায়োকেমিস্ট্রি অ্যান্ড মলিকুলার বায়োলজি বিভাগের ২০১৭-১৮ শিক্ষাবর্ষের ছাত্রী। এদিকে, গাঁজা সেবনকারীদের আটকের কথা নিশ্চিত করে বিশ্ববিদ্যালয়ের প্রক্টর ড. নেওয়াজ মোহাম্মদ বাহাদুর জানান, বিষয়ে খতিয়ে দেখা হচ্ছে। প্রক্টরিয়াল বডি, সহকারী হল প্রভোস্ট, ছাত্র পরামর্শক এবং নির্দেশকসহ একটি প্রতিনিধিদল হল পরিদর্শন করেন। খুব দ্রুতই এ ব্যাপারে ব্যবস্থা নেয়া হবে। জানা…\nভিন্ন স্বাদের খবর: যশোরের কেশবপুরের উপজেলা নির্বাহী কর্মকর্তা মিজানূর রহমান খুব তাড়াতাড়ি খেপে যেতেন যদি তাকে স্যার না ডাকা হতো। এছাড়া এলাকাবাসীর সাথে দুর্ব্যবহার করার ইতিহাসও আছে তার। তাকে বদলি করা হয়েছে সম্প্রতি। খুলনার বিভাগীয় কমিশনার ড. আনোয়ার হোসেন বলেছেন, জনস্বার্থে মিজানূর রহমানকে মাগুরা জেলার মহম্মদপুরে বদলি করা হয়েছে। আগামী দু’য়েকদিনের মধ্যেই কেশবপুরে নতুন ইউএনও’র পোস্টিং দেওয়া হবে। তবে ইউএনও মিজানূর বলেন, ‘আমি মনে করি না আমাকে শাস্তিমূলক বদলি করা হয়েছে। তবে, আমি এখনও বদলির কাগজপত্র পাইনি। জেলা প্রশাসকও আমাকে এখনো রিলিজ দেননি। রিলিজ দিলে মাগুরার মহম্মদপুরে যোগদান করবো।’ ‘স্যার…\nভিন্ন রকম খবর: পেঁয়াজের লাগামহীন মূল্য বৃদ্ধিতে জনসাধারণে মধ্যে ক্ষোভ যখন চরমে তখন বিয়ের অনুষ্ঠানে পেঁয়াজের উপহার এখন আলোচিত ঘটনা। শনিবার দুপুরে নারায়ণগঞ্জের দেওভোগস্থ হৃদম প্লাজা কমিউনিটি সেন্টারে পিয়াস-খাদিজার বৌভাতে এ ঘটনা ঘটে। বন্ধুরা তাদের উপহার দিয়েছেন এক কেজি পেঁয়াজ। জানা গেছে, নারায়ণগঞ্জ শহরের ১নং বাবুরাইলের মোহাম্মদ পিয়াস ও ফতুল্লা বক্তাবলীর কনে খাদিজার বিয়ে গত বছরে অনুষ্ঠিত হয়। তবে শনিবার দুপুরে ওই কমিউনিটি সেন্টারে পিয়াস-খাদিজার বৌভাতের আয়োজন হয়। অনুষ্ঠানের মাঝখানে মঞ্চে উপস্থিত বর-কনের হাতে পেঁয়াজের প্যাকেট তুলে দেন বন্ধু সুমন, হৃদয়, শান্ত, ইমরান, সাব্বির। এ সময় অতিথিদের মধ্যে পেঁয়াজ নিয়ে…\nভিন্ন স্বাদের খবর: বেলজিয়ামের বিস্ময় বালক লরেন্ট সিমন্স মাত্র ৯ বছর বয়সে ইলেক্ট্রিক্যাল ইঞ্জিনিয়ারিংয়ে স্নাতক সম্পন্ন করে বিশ্ববাসীকে তাক লাগিয়ে দিয়েছে। বিশ্বের প্রথম সারিতে থাকা নেদারল্যান্ডের ‘এইনদোফেন ইউনিভার্সিটি অব টেকনোলজি’ (টিইউই) থেকে এ ডিগ্রি দেওয়া হয় লরেন্টকে। এ শিক্ষাপ্রতিষ্ঠানের ইলেক্ট্রিক্যাল বিভাগ থেকেই পিএইচডি করার প্রস্তুতি নিচ্ছে লরেন্ট। তবে তার আগে মেডিসিন বিভাগেও পড়াশোনা করতে ইচ্ছুক সে। একইসঙ্গে বিপরীতধর্মী দু্’টি বিষয়ে তার প্রখর মেধা ও পারদর্শীতা নজর কেড়েছে আন্তর্জাতিক গণমাধ্যমের। সিএনএনকে দেওয়া এক সাক্ষাৎকারে লরেন্টের প্রতিভা নিয়ে কথা বলেন তার বাবা আলেকজান্ডার সিমন্স। লরেন্টেকে গণমাধ্যমের সামনে আনতে আপত্তি রয়েছে তাদের। পরে,…\nভিন্ন রকম সংবাদ: অফিসে বসেই সরকারি কর্মকর্তার মাদক সেবনের ভিডিও ভাইরাল হয়েছে সামাজিক যোগাযোগ মাধ্যমে। জানা গেছে ওই কর্মকর্তার নাম সমীর কুমার চক্রবর্তী। তিনি ময়মনসিংহের ফুলপুর উপজেলার সহকারী ভূমি কমিশনার কার্যালয়ের প্রধান সহকারী কাম হিসাবরক্ষক। বৃহস্পতিবার (১৪ নভেম্বর) ফেসবুকে ভিডিওটি ছড়িয়ে পড়লে তা নিয়ে ব্যাপক সমালোচনার ঝড় ওঠে। বিষয়টি নিয়ে বিব্রত উপজেলা ভূমি অফিসের অন্যান্য কর্মকর্তা-কর্মচারীরা। ফুলপুর উপজেলার নির্বাহী কর্মকর্তা সাইফুল ইসলাম বলেন, বিষয়টি ঊর্ধ্বতন পর্যায়ে জানানো হয়েছে, ওই কর্মকর্তাকে প্রত্যাহার করে এসএ শাখায় সংযুক্ত করা হয়েছে। ভিডিওতে দেখা যায়, অভিযুক্ত সমীর চক্রবর্তী সরকারি অফিসে বসেই মাদক গ্রহণ করছেন। অন্য…